magnetna rezonanca : Južne vesti\nNekoliko dana oba magneta u KC Niš bila u kvaru - jedan popravljen, pa preglede zakazuju i posle ponoći\n13:04, 12. 2. 2021.\nZakazanu magnentnu rezonancu neki pacijenti imaju i posle ponoći u Univerzitetskom kliničkom centru u Nišu, a direktor Zoran Perišić objašnjava da je razlog to što par dana nijedan magnet nije radio zbog kvara. Nakon što je onaj u novoj zgradi popravljen, Perišić kaže da je naložio da on radi u tri smene, kako bi svi pacijenti završili neophodnu dijagnostiku na vreme.\n15:15, 5. 12. 2018.\nStare prozore, krov i nameštaj u Opštoj bolnici u Leskovcu u narednom periodu zameniće novi. Pored rekonstrukcije spoljašnosti i unutrašnjosti, direktor Nebojša Dimitrijević kaže da će se uraditi i reorganizacija ambulanti, a biće nabavljena i nova oprema. Radovi bi trebalo da traju 3 godine, a koštaće oko 15 miliona evra, dok će za nabavku opreme biti uloženo još 6 miliona evra.\n15:31, 20. 8. 2018.\nNakon što se krajem jula pokvario, magnet u novoj zgradi Kliničkog centra je ponovo u funkciji, a kako kažu iz uprave KC, lekari već pregledaju pacijente na ovom aparatu. Deo koji je bio pokvaren je zamenjen novim, dodaju iz Kliničkog, a magnet koji je koštao 1,6 miliona evra bio je u garanciji.\nRadi i nova magnetna rezonanca, očekuju se kraće liste\n15:49, 9. 3. 2016.\nNa pregled magnetnom rezonancom, na koji se čeka i po nekoliko meseci, pacijenti bi trebalo da dođu u kraćem roku jer je pre nekoliko dana počeo da radi još jedan aparat u Kliničkom centru Niš.\nSnimanje magnetnom rezonancom u Nišu i vikendom\n16:06, 23. 10. 2015.\nU Centru za radiologiju Kliničkog centra Niš snimanje na magnetnoj rezonanci, koje se do sada radilo samo radnim danima, od ovog vikenda radiće se i subotom i nedeljom u dve smene.\nLeskovac dobio prvu magnetnu rezonancu\n11:31, 3. 8. 2011.\nU Leskovcu u privatnoj Poliklinici DCM počela da radi prva magnetna rezonanca južno od Niša.


Lagumdžija:Prijedlog Predsjedništvu da se glasa za rezoluciju UN\nMinistarstvo vanjskih poslova BiH uputilo je Predsjedništvu BiH stav da BiH treba da glasa za usvajanje Prijedloga teksta rezolucije Generalne skupštine UN u kojem se govori o suverenitetu i teriterijalnom integritetu Ukrajine, te poziva na mirno rješenje.\nO ovom je Lagumdžija danas upoznao specijalnog predstavnika EU u BiH Petera Sorensena, ambasadore Francuske Rolana Žila, Češke Tomaša Sunjoga i Rumunije Filipa Teodoreskua, te otpravnika poslova Ambasade Velike Britanije u BiH Džoa Lomasa, sa kojima je u Sarajevu razgovarao o situaciji u Ukrajini.\nMVP BiH uputio je dopis Predsjedništvu BiH uoči sutrašnje sjednice na kojoj će biti razmatran stav BiH u vezi sa usvajanjem teksta rezolucije Generalne skupštine UN pod nazivom "Teritorijalni integritet Ukrajine".\nIz ministarstva je saopšteno da je Lagumdžija ponovio da suverena Ukrajina i njeni narodi imaju pravo da budućnost definišu samostalno, mirno i u demokratskom dijalogu koji garantuje stabilnost.\nOn je upoznao sagovornike sa dokumentom "Opšti pravci i prioriteti za provođenje spoljne politike BiH", koji je Predsjedništvo BiH usvojilo još 26. marta 2003, a u kojem se navodi da će u "obavljanju spoljnolitičkih aktivnosti BiH djelovati u skladu sa obavezama koje proističu iz zaključenih i prihvaćenih sporazuma i drugih međunarodnih instrumenata, te članstva u međunarodnim organizacijama i asocijacijama".\n"Jedan od takvih je i Sporazum o stabilizaciji i pridruživanju, čijim je potpisivanjem BiH preuzela obavezu pridruživanja političkim izjavama EU u skladu sa obavezom BiH o približavanju stavovima EU, a koja proizlazi iz Sporazuma o stabilizaciji i pridruživanju", navodi se u saopštenju.


Danas se nastavljaju hitni radovi na sanaciji Ade Bojane – CG Live\nDanas se nastavljaju hitni radovi na sanaciji Ade Bojane\nU Ministarstvu ekologije, prostornog planiranja i urbanizma održan je sastanak sa predstavnicima Opštine i Skupštine opštine Ulcinj, HTP Ulcinjske rivijere, Javnog preduzeća za upravljanje morskim dobrom Crne Gore, Uprave za vode, Zavoda za hidrometeorologiju i seizmologiju i NVO sektora, uz stručnu podršku profesora Save Petkovića, na kojem su usaglašeni daljnji koraci i obezbijeđen nastavak realizacije projekta hitnih privremenih mjera za sanaciju Ade Bojane.\nProfesor Petković, autor projekta hitnih mjera, obrazložio je korigovano rješenje kojim je predložena nova lokacija za izgradnju zaštitnog napera u okviru projekta hitnih mjera, u skladu sa novonastalom situacijom, saopšteno je iz Ministarstva ekologije, prostornog planiranja i urbanizma.\nMinistarstvo ekologije, prostornog planiranja i urbanizma će dati nalog Morskom dobru da izvođač danas, otpočne s radovima shodno korigovanom projektnom rješenju.\nKako je odlučeno na sastanku, predstavnici Opštine Ulcinj će obavijestiti građane ove opštine o radovima i pružiti podršku u mogućoj mjeri za efikasno sprovođenje radova u trajanju od 20 dana.\n“Zavod za hidrometeorologiju i seizmologiju će pružiti podršku kroz redovno i vanredno izvještavanje JP Morsko dobro o vremenskim uslovima s ciljem obezbjeđivanja nesmetanog kontinuiteta izvođenja radova. JP Morsko dobro će na dnevnom nivou izvještavati Ministarstvo ekologije, prostornog planiranja i urbanizma o dinamici sprovođenja korigovanog projekta hitnih radova”,saopšteno je na sastanku.\nTags: Ada Bojana cglive crna gora radovi ulcinj\nPrevious Ulcinj obrušavanje brda na putu u Pinješu\nNext Nastavljeni hitni radovi na sanaciji Ade Bojane


žalbe potrošača – APOS\nPosted on 15. marta 2015. 7. marta 2019.\nAsocijacija potrošača Srbije – APOS nije zadovoljna primenom Zakona o zaštiti potrošača jer su, osim dobrih i primenjivih odredbi koje se odnose na proces reklamacije proizvoda, veoma važni delovi ovog zakona su u potpunosti neprimenjivi. Udruženje „Košava“ iz Vršca, članica APOS-a, započela je 14. marta 2015. godine sa realizacijom projekta „Pijačni barometar mladih potrošača“.\nPosted on 29. januara 2015. 5. marta 2019.\nDanas je 32 odsto potrošača suočeno s problemima oštećene robe i usluga. Ovi sporovi često ostaju nerešenima ili se rešavaju na sudu uz velike troškove. Zbog porasta žalbi potrošača koji kupuju preko interneta Evropska komsija objavila je praktični vodič za potrošače i trgovce


Iza neočekivanog PUTINOVOG PORAZA u centru Moskve stoji američki savetnik\nIzvor: Blic, 14.Sep.2017, 09:43\nMeđu savetnicima opozicije koja je pobedila Jedinstvenu Rusiju u kvartu Gagarinski na lokalnim izborima u Moskvi, našao se i Vitalij Šklijarov (41), politički konsultant koji je radio u predsedničkoj kampanji Bernija Sandersa prošle godine.\nKoalicija liberalnih opozicionih stranaka ostvarila je neočekivani trijumf na lokalnim i regionalnim >> Pročitaj celu vest na sajtu Blic << izborima koji su u nedelu održani u Rusiji, odnevši pobedu u više glasačkih mesta u Moskvi, uključujući i ono u kojem je glasao predsednik Vladimir Putin.\nStranka Vladimir Putina Jedinstvena Rusija, koja je na vlasti već 17 godina, osvojila je većinu mesta na izborima, ali uspeh opozicije u središtu ruske metropole nipošto nije zanemarljiv.\nUjedinjene demokrate su osvojile 11 od 12 mesta u četvrti Tverckaja koja se nalazi u neposrednoj blizini Kremlja, kao i 12 mesta u četvrti Gagarinski, gde je Putin glasao.\nMeđu savetnicima opozicije bio je i Vitalij Šklijarov, politički konsultant koji je radio i u predsedničkoj kampanji Bernija Sandersa tokom prošlogodišnjih izbora u SAD, kao i za kampanju Baraka Obame 2012. godine, i za više izbornih štabova američke Demokratske partije.\n- Ovo je nova era za rusku politiku. Svi su šokirani, simbolično je što opozicija kontroliše četvrt u kojoj je Putin glasao - tvrdi Šklijarov.\nKako je o njemu pisao ove godine portal "Intersept", postao je tražen i u Rusiji među kandidatima koji su protiv Vladimira Putina.\nOvaj savetnik koji je rođen u Belorusiji i govori četiri jezika, završio je političke i sociološke nauke na Univerzitetu Vekhta u Nemačkoj. Tokom 1990-ih radio je za različite kompanije u Nemačkoj koje su se bavile muzikom, gde je po prvi put počeo da se bavi i politikom, volontirajući u organizacijama mladih za nemački levičarsku partiju. Njegova supruga je konzular u Stejt Departmentu, koja je godinama služila u Aziji i Evropi i koja se sada nalazi u Brazilu, gde su zajedno živeli pet godina.\nPrvo značajnije angažovanje u američkoj politici Šklijarov je dobio tokom kampanje "izađi i glasaj" u Viskonsinu, prilikom reizbora Baraka Obame na mestu predsednika SAD, 2012. godine. Iste godine učestvovao je i u uspešnoj kampanji za Tamija Baldvina na mestu senatora. Tri godine kasnije regrutovan je od strane izbornog štaba Bernija Sandersa, na osnovu prekopuka kolega, zbog prethodnog rada sa Demokratskom partijom.\nZa Sandersa je počeo istu kampanju "Izađi i glasaj" u Nevadi, nakon čega je postao njegov zamenik državnog direktora za Vašington, odakle se prebacio u nacionalni tim, gde je radio kao zamenik političkog direktora do kraja kampanje.\nNjegov rad za kampanju Obame i aktivizam u ruskoj liberalnoj zajednici radeći protiv Kremlja, učinili su ga vrlo traženim među Putinom protivnicima. U 2014. godini organizovao je glavnu kampanju jednog od lidera anti-Putinove opozicije, Ilije Ponomareva, jedinog člana ruskog parlamenta koji je glasao protiv aneksije Krima, i koji sada živi u izgnanstvu.\nTakođe je vodioi reizbornu kampanju za jednog od najvećih neprijatelja Kremlja, Dmitrija Gudkova, za koju je dobio više nagrada od strane Američke asocijacije poltičkih konsultanata.\nOvo glasanje predstavlja redak trijumf ruske liberalne opozicije, piše britanski Gardijan.\nOvaj put, međutim, Kremlj je odlučio da olakša izborne procedure u pokušaju da održi, kako su zvaničnici u Moskvi rekli, "najiskrenije izbore do sada".\n- Ujedinjenu Rusiju nije se moglo nigde videti tokom kampanje, dok smo mi hodali od vrata do vrata kako bismo razgovarali s našim biračima. Možda je Ujedinjena Rusija bila previše lenja, navikla pobeđivati na svakim izborima - zaključio je Azar.\nDok su u ostatku Rusije birači, uz nisku izlaznost od 15%, mahom glasali za vladajuću stranku, ovi su Moskovljani pokazali želju za promenama, reformama i novim licima u politici. Neki od kandidata koje su građani Moskve izabrali još pre par meseci bili su u zatvoru ili su ih pretukli na ulici. Izabrali su čak i one koje je Kremlj etiketirao kao "agente američke državne službe", piše "Indeks".


Streljaštvo: Sanja Vukašinović pobedila na „Dunav kupu” u gađanju malokalibarskom puškom – NOVA TV\n18/06/2021 2:17 AM\nапр 15, 2021 Sanja Vukašinović, Streljaštvo\nNaša reprezentativka je u gađanju malokalibarskom puškom iz trostava (3 puta 40 metaka) osvojila prvo mesto.\nSrpska reprezentativka Sanja Vukašinović je sezonu takmičenja malokalibarskim oružjem nedavno otvorila na turniru „Dunav kup” u mađarskom gradu Komaromu.\nVukašinovićeva je u gađanju malokalibarskom puškom iz trostava (3 puta 40 metaka) najpre osvojila prvo mesto u kvalifikacijama, u kojima je zabeležila 1.178 krugova. Bila je najpreciznija i u finalu sa 461,5 krugova. Drugo mesto u finalu osvojila je Kata Vereš Cvikl iz kluba KVŠE, sa 459,7 krugova. Treća je bila Deneš Ester (Ujpešt). U zvaničnom plasmanu, Cvikl je osvojila zlato, jer je Vukašinovićeva u finalu učestvovala van konkurencije, s obzirom da je „Dunav kup” kriterijumsko takmičenje za sastav mađarske reprezentacije.\nIpak, naša reprezentativka je strelište napustila sa pobedničkim peharom, dodeljenom za najbolji kvalifikacioni rezultat. U kvalifikacijama, iza Vukašinovićeve plasirale su se Lea Horvat (KVŠE) i Dorina Toma (Ujpešt) sa po 1.175 krugova.\n– „Dunav kup”, održan na otvorenom strelištu u Komaromu, je bilo prvo kvalifikaciono takmičenje za mađarske strelce za sastav reprezentacije na Evropskom prvenstvu u Osijeku. Izuzetno sam zahvalna organizatorima i Streljačkom savezu Mađarske na gostoprimstvu i što su mi pružili mogućnost da učestvujem kao gost na turniru i da se tako prvi put posle devet meseci takmičim malokalibarskom puškom, poručila je Vukašinovićeva , članica Novog Sada 1790.


"Fudbalski klub Lacio saopštava da je Stefan Pioli razrešen dužnosti trenera. Prvi tim će biti poveren gospodinu Simoneu Inzagiju", navodi se u saopštenju Lacija.\nNavijači su tokom sezone kritikovali Piolija zbog slabih rezultata, a ekipa se posle 31 utakmice u Seriji A nalazi na osmom mestu na tabeli sa 42 boda. Roma je treća na tabeli sa 63 boda.\nTako je srpska kolonija među Rimljanima, koju čine Milan Biševac, Dušan Basta, Sergej Milinković-Savić i Filip Đorđević, dobila novog trenera.\nSimone Inzagi je tokom karijere igrao za Lacio, a do sada je trenirao omladinski tim tog kluba.


Niška televizija » Saradnja srpskih i bugarskih stručnjaka za kvalitetnije obrazovanje (VIDEO)\nTagovi: Bugarsko-srpska mreza inovativnog obrazovanja, otvoreni klub Nis, saradnja, Sokobanja\nU cilju ohrabrivanja modernizacije obrazovanja, Otvoreni klub iz Niša pokrenuo je projekat „Bugarsko-srpska mreža inovativnog obrazovanja“. Plan je da se stvori mreža škola i stručnjaka u oblasti obrazovanja iz obe zemlje koja će ujediniti motivisano nastavno osoblje i druge eksperte kroz razmenu dobrih praksi i inovativnih metoda. Time će se stvoriti uslovi za početak procesa povezivanja u oblasti obrazovanja, što bi trebalo da dovede do značajnog unapređenja kvaliteta nastave.\nU projektu koji je počeo u aprilu učestvuju stručnjaci iz 10 većih gradova pograničnog regiona. Do sada su realizovana tri tematska foruma na kojima je više od 60 strunih lica govorilo o primenama inovacija u nastavi – sve sa ciljem da bi se sistemski poboljšao kvalitet obrazovanja.\nKako bi osigurali komunikaciju, razmenu informacija i dobrih praksi među članovima mreže za vreme trajanja projekta, ali i nakon toga, kreiran je interaktivni dvojezični vebsajt na kome se mogu naći sve informacije o projektu, veb forum namenjen komunikaciji među učesnicima, ali i deo za razmenu metodičkih materijala.\nProjekat je namenjen svim zainteresovanim obrazovnim stručnjacima, bez obzira na to da li su učitelji, nastavnici, stručni saradnici ili direktori. S tim, što prioritet imaju oni koji primenjuju inovacije u nastavi i žele to da podele sa svojim kolegama iz pograničnog regiona Srbije i Bugarske. Projekat realizuje Otvoreni klub iz Niša, a nosilac je Slobodan omladinski centar iz Vidina u Bugarskoj, uz finansijsku podršku Evropske unije kroz IPA program prekogranične saradnje Bugarska – Srbija.


Da li se nekada zapitate koliko vremena vam prođe u samo "skrolovanju", "lajkovanju" ili "rifrešovanju"? Jeste li i vi zavisnik od društvenih mreža?\nŽene u Saudijskoj Arabiji će od sada dobijati PORUKE preko mobilnog telefona O RAZVODU\nMuškarci u Saudijskoj Arabiji od danas više ne mogu da se tajno razvode od supruge, već će sudovi da obaveštavaju žene o tome putem poruke na mobilnom telefonu.\nPremijer Češke Andrej Babiš naložio je danas svojoj vladi da prestane sa korišćenjem mobilnih telefona kineske kompanije "Huavej" (Huawei).\nŠTA SE DEŠAVA SA MOBILNIMA? Širom sveta gubitak signala, ne radi SMS, NESTAJU PODACI, operateri zabrinuti\nKorisnici mobilnih telefona u raznim delovima sveta danas su se suočili sa gubitkom signala, nestankom podataka i nemogućnošću glasovne ili SMS komunikacije zbog poremećaja koji su pogodili mnoge telekomunikacione operatere.\nHALO IZA REŠETAKA Zatvorenicima pokušali da dostave 100 mobilnih telefona\nSlužbenici obezbeđenja Zavoda za izvršenje krivičnih sankcija (ZIKS) u Spužu kraj Podgorice od početka godine sprečili su unošenje oko 100 mobilnih telefona u taj zatvor.\nUŠLI U 21. VEK Kubanci od sutra mogu da pristupe internetu i preko mobilnog\nKubanci će od sutra moći da pristupe internetu preko svojih mobilnih telefona, saopštila je danas državna telekomunikaciona kompanija Etecsa, označivši zaokret u toj zemlji čija je konektovanost dugo bila među najmanjima u Zapadnoj hemisferi.\nAmerički obaveštajci i zvaničnici Bele kuće sve više su zabrinuti zbog toga što predsednik Donald Tramp uporno koristi neobezbeđene mobilne telefonske linije, a zbog rizika da njegove konverzacije prisluškuju kineski i ruski špijuni.\n"HVATAJ SVECA" Katolička crkva ima svoju verziju ČUVENE VIDEO IGRE\nViše od dve godine nakon lansiranja aplikacije Pokemon Go, jedna katolička grupa je pokrenula svoju verziju ove igrice u nadi da će tako decu približiti religiji.\nBeograđani koji za prevoz do posla ili drugih destinacija koriste minibuseve, ovih dana su se našli u čudu kada su u jednom od njih zatekli nesvakidašnju zabranu.\nU Crnoj Gori, sa oko 660.000 stanovnika, na kraju jula bilo je 1,14 miliona korisnika mobilne telefonije, 6,5 odsto više u odnosu na jun.\nĐaci u ovoj evropskoj državi od danas u klupama BEZ MOBILNIH TELEFONA, uključujući i ODMORE\nFrancuski đaci se danas, posle letnjeg raspusta, u školske klupe vraćaju bez mobilnih telefona, nakon što je vlada pre mesec danas usvojila zakon o zabrani upotrebe mobilnih telefona u svim osnovnim školama.\nOd septembra u Francuskoj zabranjeni mobilni telefoni u školama


InfoBrcko.com - Erdogan s Dodikom i Džaferovićem: Snažno podržavamo put BiH ka članstvu u NATO\nErdogan s Dodikom i Džaferovićem: Snažno podržavamo put BiH ka članstvu u NATO\tIstaknuto\n"Veliko mi je zadovoljstvo što imam priliku u Ankari ugostiti članove Predsjedništva BiH. Tokom ove njihove prve službene posjete van BiH, jedan od članova Komšić nije s nama zbog zdravstvenih problema i želim mu što brži oporavak", rekao je Erdogan.\n"Želimo da se što prije formira vlast u BiH bez međusobnih optužbi i da će se lideri što prije fokusirati na proces reformi, integracije BiH u euroatlantske institucije i učlanjenju u NATO za šta Turska pruža veliku podršku", izjavio je Erdogan.\nDodik: Zadovoljstvo je biti u Ankari, razgovori s Erdoganom su bili iscrpni i korektni\n"Naši odnosi s BiH uvijek predstavljaju prioritet. Imali smo veoma konstruktivne konsultacije i razmotrili korake za unapređenje već izvanrednih odnosa koje posjedujemo. Potvrdili smo da će Turska nastaviti ulagati napor za stabilnost BiH u svakom pogledu, jačanju ekonomske saradnje što će doprinijeti unutrašnjoj političkoj situaciji i napretku društva", dodao je.\n"Autoput Sarajevo - Beograd će doprinijeti razvoju cijele BiH. Zato smo danas potpisali i Memorandum o razumijevanju. Razgovarali smo i o oblastima energetike, turizma, poljoprivrede i stočarstva. Nastavljamo podsticati privatne kompanije da posluju i ulažu u BiH. Radimo na jačanju veza na polju kulture i ljudskih odnosa", izjavio je.\n"Zbog toga ulažemo napore da doprinesemo rješavanju svih problema s kojima se susreće BiH, kao da se radi o našim ličnim problemima. Nastavit ćemo pružati svaku vrstu podrške i pomoći BiH", zaključio je Erdogan.


M. D.\t 26. oktobra 2016. 07:00\nIzgradnja nove autobuske stanice u Bloku 42 na Novom Beogradu počeće na proleće sledeće godine, najavio je gradonačelnik Beograda Siniša Mali.\n“Neće krenuti do kraja ove godine, kao što sam najavio, nažalost, ali ćemo sigurno krenuti na proleće sledeće godine. Važno je da se taj projekat desi kako treba”, rekao je Mali novinarima u pauzi Beogradskog inevesticionog foruma.\nOn je istakao da je izgradnja nove stanice veoma važan projekat, dogoročno gledano. Mali je dodao da se očekuje saglasnost vlade za zajedničko ulaganje sa Beogradskom autobuskom stanicom, kao preduzećem.\n“To će vrlo brzo biti gotovo”, rekao je Mali i dodao da ga kašnjenja nerviraju, ali da se nadležni bore ne da li će nešto biti “u oktobru ili novembru” nego da li će se ikad destiti.\nNavodeći da se na izmeštanje autobuske stanice čeka tri decenije, Mali je rekao da je određena lokacija, završsen konkurs i rešavaju se pravno imovinski problem na lokaciji…\n“Važno je da se projekat desi kako treba, ne smemo da dozvolimo greške za izgradnju bilo kog kapitalnog projekta koji menja grad, zbog mesec ili dva. Neviraju me kašnjenja, ako su opravdana mogu da ih prihvatim”, rekao je Mali.\nOn je još jednom istakao da je projekat izgradnje nove autobuske stanice veoma važan i simbol je promena, a rešiće i saobracahajnu gužvu i doprineti drugačijem razvoju Novog Beorgada.\nTakođe, podsetio je da sredinom 2017. sledi i rekonstrukcija Starog savskog mosta, i dodao da se izgradnja gondole od Kalemegdana do Tržnog centra Ušće očekuje u novembru ili decembru sledeće godine.\nNa konstataciju da se investitori najčešće žale na administaciju,skupo građevinsko zemljište i nemoguhnost sticanja vlasništva nad zemljištem, Mali je rekao da to uglavnom nisu opravdani razlozi.\nKad je reč o administraciji, Mali kaže da se sada potpuno dugačije void računa o potrebama investiora i da nije sreo nijednog u poslednje dve godine koji se žalio na sporost administracije.\nDozvola Ikei, na koju je čekala deset godina, izdata je dva dana, rekao je Mali i dodao da zakon sada obavezuje da se građevinske dozvole izdaju za 28 dana.\n“Skup građevinsko zemljište, to ne stoji, jer su prošle godine smanjene naknade za garađevinsko zemljište”, rekao je Mali i istakao da investitori više žele od nadležnih da se brže i efikasnije investira u infratsrukturu.\nOn je podsetio da sada postoji i mogućnost prodaje zemljišta, a ne samo davanja u zakup, podsetivši da je grad oglasio prodaju zgrade Beobanke.\nautobuska stanicaSiniša Maliizgradnja


Đukanović: Neću potpisati odluke o razrješenju Dakića i Pešića | MINA\nNaslovnica Crna Gora Đukanović: Neću potpisati odluke o razrješenju Dakića i Pešića\nĐukanović: Neću potpisati odluke o razrješenju Dakića i Pešića\nPodgorica, (MINA) – Crnogorski predsjednik Milo Đukanović poručio je da neće potpisati razrješenje načelnika Generalštaba Vojske Crne Gore (VCG) Dragutina Dakića i general-majora Rajka Pešića, navodeći da će, umjesto toga, sazvati sjednicu Savjeta za odbranu i bezbjednost u čijoj su nadležnosti ta pitanja.\nĐukanović je kazao da je 29. decembra iz Ministarstva odbrane dobio predlog odluke za razrješenje Dakića i predlog o razrješenju i prestanku službe Pešića.\nKako je naveo, oba akta su potpisali dvojica članova Savjeta za odbranu i bezbjednost – predsjednik Skupštine Crne Gore Aleksa Bečić i premijer Zdravko Krivokapić.\n„Takođe, iz medija sam saznao da je ove predloge odluka pratila i odluka ministarke odbrane o penzionisanju načelnika Generalštaba VCG, general–majora Dragutina Dakića“, kaže se u saopštenju Đukanovića.\nOn je podsjetio da je Odluka o postavljenju i razrješenju načelnika Generalštaba u isključivoj nadležnosti Savjeta za odbranu i bezbjednost, koji odluke donosi konsenzusom, na osnovu Poslovnika o radu.\nĐukanović je kazao da u radu Savjeta postoji i praksa da to tijelo između održavanja sjednica odlučuje i saglasnošću i potpisom svojih članova, o brojnim pitanjima iz svoje nadležnosti.\n„Međutim, nikada do sada Savjet za odbranu i bezbjednost o izboru i razrješenju načelnika Generalštaba VCG nije odlučivao bez održavanja sjednice Savjeta. Nema razloga za novu praksu ni ovaj put“, istakao je Đukanović.\nOn je rekao da vjeruje da je eventualna promjena čelnog čovjeka VCG pitanje od državnog značaja koje zaslužuje sjednicu organa koji čine tri najviša sudionika zakonodavne i izvršne vlasti u Crnoj Gori.\nKako je kazao, rješenje o penzionisanju Dakića nije trebalo donositi bez prethodne Odluke Savjeta za odbranu i bezbjednost, „posebno, ako se ima u vidu da konkretno rješenje ne daje odgovor na pitanje koje su potrebe VCG da se penzioniše prvi čovjek njenog Generalštaba“.\n„Cijeneći nadležnost ministarke odbrane, a u skladu sa članom 38 Zakona o vojsci, razrješenje je prethodno pitanje koje je u isključivoj nadležnosti Savjeta za odbranu i bezbjednost, shodno članu 40 navedenog zakona“, precizirao je Đukanović.\nTakođe, kako je naveo, predlozi za razrješenje načelnika Dakića i Pešića dostavljeni su uz kršenje osnovnih procedura utvrđenih članom 12 Poslovnika o radu Savjeta za odbranu i bezbjednost.\nU tom članu se, pojasnio je Đukanović, navodi da se materijali koji se dostavljaju radi razmatranja Savjetu, bez obzira na stepen tajnosti koji im je određen, kao i sva dokumentacija Savjeta, mogu saopštavati javnosti samo uz saglasnost tog tijela.\nPrema njegovim riječima, takva saglasnost nije tražena, „logično niti dobijena od Savjeta“.\n„Cijeneći sve navedeno, a prije svega značaj ovog pitanja, neću potpisati Predloge odluka koji su mi dostavljeni. Umjesto toga sazvaću sjednicu Savjeta za odbranu i bezbjednost“, rekao je Đukanović.\nOn je dodao da je već ovlastio sekretara Savjeta da usaglasi termin mogućeg održavanja sjednice sa članovima tog tijela.


Izvršni odbor dao podršku Prosinečkom, ostaje selektor Zmajeva – BHDINFODESK\nby Editor 10/09/2019 11/09/2019 0219\n“Razgovarao sam sa predsjednikom nakon utakmice, imam i podršku ljudi iz Izvršnog odbora. Odlučio sam da ne razočaram te ljudi te ću i dalje biti selektor“, izjavio je Prosinečki nakon sjednice IO.\nŠta je Nogometni savez zaključio?\nNa današnjoj sjednici Izvršnog odbora Nogometnog saveza BiH u Sarajevu analizirani su dosadašnji rezultati “A” selekcije u kvalifikacionim utakmicama za Evropsko prvenstvo 2020. godine.\nPosebna pažnja posvećena je analizi rada stručnog štaba “A” selekcije, s obzirom na to da je selektor Robert Prosinečki nakon završetka utakmice sa reprezentacijom Armenije u medijima najavio svoju ostavku u daljem radu. Kako u formalno pravnom smislu ostavka selektora nije dostavljena u pisanoj formi, na sjednici su razmatrane sve relevantne okolnosti po prednjem pitanju.\nPoduzete su adekvatne mjere za rješenje novonastale situacije, a koje su bazirane na analizi i mišljenju Tehničkog komiteta NSBiH, kao i ostalih elemenata vezanih uz stručni rad.\nNakon analize i definisanja mogućih uzroka koji su doveli “A” selekciju u težak položaj ostvarenja direktnog plasmana kroz kvalifikacije na EURO 2020, otvorena je diskusija u kojoj su učestvovali članovi Izvršnog odbora.\nNapravljen je okvirni plan rada za naredni period sa ciljem iznalaženja najboljih rješenja u pravcu ostvarenja postavljenog zadatka, plasmana “A” selekcije na Europsko prvenstvo 2020. godine. Sagledavanjem objektivne situacije i trenutnog stanja, te uzimajući u obzir realne okolnosti i kvalitetne argumente, donesen je zaključak da Izvršni odbor daje punu podršku selektoru Robertu Prosinečkom do kraja kvalifikacionog ciklusa za EURO 2020, kako je definisano potpisanim ugovorom.\nSa izvjesnom sigurnošću promjena selektora u ovom momentu ne bi polučila pozitivan efekat, a naše šanse za plasman kroz grupnu fazu su još uvijek moguće, realne i bodovno dostižne, saopćeno je iz NSBiH.


Zemlja neće moći da nahrani sve veće apetite sve bogatije i pohlepnije ljudske populacije, upozoravaju naučnici.\nU januaru prikupljeno 40,6 miliona KM više prihoda\nBANJALUKA - Poreska uprava Republike Srpske u januaru ove godine prikupila je 181,1 milion KM, što je za 40,6 miliona KM ili 29 odsto više nego u istom mjesecu lani.\nSvako vodi svoju spoljnu politiku: Hoće li BiH dobiti zakon o vanjskim poslovima\nSARAJEVO - U Bosni i Hercegovini postoje tri vanjske politike i teško da će doći do dogovora o zakonu o vanjskim poslovima, ali i o nekoj zajedničkoj strategiji vanjske politike koju bi sačinilo Predsjedništvo BiH, stav je velike grupe parlamentaraca.\nNiže cijene za smještaj majke uz dijete u bolnicama\nBANJALUKA - Cijena boravka roditelja u pratnji djeteta u bolnici čak i kada ljekar to ne preporuči umanjena je sa 45 na 25 KM po danu, potvrdili su iz Fonda zdravstvenog osiguranja RS.\nBEOGRAD - Ministar trgovine Srbije Rasim Ljajić izjavio je danas da posjeta predsednika Srbije Aleksandra Vučića Hrvatskoj može da ima istorijski značaj i da će svakako doprinijeti smanjenju tenzija u odnosima dvije zemlje, a da će ujedno biti i prilika za otvaranje mnogih bitnih ekonomskih tema.\nDačić naložio hitnu kontrolu po ambasadama\nBEOGRAD - Tim Ministarstva spoljnih poslova zadužen za nadzor rada ambasada Srbije i konzulata širom svijeta, na čijem je čelu državni sekretar MSP Ivica Tončev, započeo je sa vanrednim nadzorima rada u diplomatsko-konzularnim predstavništvima, pišu današnje "Večernje novosti".\nPoljoprivredna udruženja u RS priželjkuju dodatne milione\nBANJALUKA - Agrarni budžet Republike Srpske ove godine će biti veći za deset miliona maraka pa se udruženja iz različitih oblasti poljoprivrede nadaju kako će ta sredstva biti usmjerena baš njima.\nMOSTAR - U prošloj je godini uvoz automobila u BiH porastao već sedmu godinu zaredom, ali zabilježena je i velika razlika u uvozu polovnih u odnosu na nova vozila.\nAktivan broj 1412 za lijek protiv Lafore\nBANJALUKA - Humanitarni broj 1412 biće aktivan tokom februara, a prikupljena sredstva biće namijenjena unapređenju lijeka za Laforinu bolest od koje boluje Milana Gajić iz Banjaluke.


Turska neće učestvovati u borbenim operacijama u Avganistanu - Svet - Dnevni list Danas\nPočetna » Svet » Turska neće učestvovati u borbenim operacijama u Avganistanu\nS. B. 30.07.2021. 09:31\nTurska vojska neće učestvovati u borbenim operacijama, osim ako zatreba u samoodbrani ukoliko Turska odluči da upravlja aerodromom Kabul u Avganistanu, saopštilo je Ministarstvo odbrane ove zemlje.\n„Ako se dužnost nastavi, elementi oružanih snaga Turske neće imati borbenu misiju u Avganistanu kao što je to bilo od samog početka i neće biti angažovani na bilo kojoj operativnoj dužnosti osim samoodbrane“, rekla je portparolka Ministarstva odbrane Pınar Kara u obraćanju medijima, prenosi dnevnik Hurijet.\nPod uslovom da budu ispunjeni neophodni uslovi, Turska će nastaviti da ispunjava misiju, „koja daje veliki doprinos avganistanskom narodu i Avganistanu“, dodala je ona.\nTurska pregovara sa SAD o mogućnosti da preuzme upravljanje Međunarodnim aerodromom Kabul nakon završetka povlačenja NATO -a iz Avganistana.\nO tome se konsultuje i sa avganistanskom stranom.\nTalibani su se ovoj mogućnosti najpre usprotivili, navodeći da će turske snage smatrati za “okupatorske”, ali su onda znatno ublažili stav.\n“U svetlu nedavnih dešavanja, na iranskoj granici izvršena su potrebna preusmerenja i pojačanja trupa“, rekla je Kara, napominjući da turske trupe sprovode svoje aktivnosti kako bi sprečile ugrožavanje granice.\nPostoji ozbiljna zabrinutost da će hiljade Avganistanaca napustiti zemlju zbog straha da će talibani u potpunosti kontrolisati Avganistan nakon povlačenja američkih trupa.\nPretpostavlja se da će se mnogi Avganistanci zaputiti ka Turskoj preko Irana.\nGovoreći o Nagorno Karabahu, Kara je rekla da je površina od 344.409 kvadratnih metara “očišćena od mina u područjima oslobođenim od okupacije Jermenije kako bi se podržala azerbejdžanska vojska”.\nBarak Obama postavio je danas kamen temeljac za svoj budući "predsednički centar" u Čikagu, gradu gde je počeo politički život, što će biti ultra moderno zdanje gde će se i podsticati nova generacija američkih vođa.\nSpecijalni izaslanik američkog Stejt Departmenta za izbornu reformu u...\nSrpski član Predsedništva BiH i lider Saveza nezavisnih socijaldemokrata...\nPredsednici najvećih opozicionih stranka ocenili su večeras da je...


Zvezda lako pobedila Rad - PRess Serbia | PR PRess team\nFudbaleri Crvene zvezde pobedili su Rad na svom stadionu sa 6:1, u 17. kolu Super lige Srbije.\nStrelci su bili Aleksandar Pešić u četvrtom i 53. minutu i Ričmond Boaći u 20. iz penala, 23, 63. i 83.\nRad je od 18. minuta imao igrača manje zbog isključenja Srdjana Ajkovića.\nGol za ekipu sa Banjice u 41. minutu dao je Aleksandar Lutovac.\nZvezda je prva na tabeli sa 46 bodova, dok je Rad sa 11 na pretposlednjem, 15. mestu.\nUtakmica je igrana pred 12.600 gledalaca na stadionu “Rajko Mitić”.\nTagovifudbal press serbia rad zvezda\nNova pobeda fudbalera Partizana


OVO JE BRAT MILA ĐUKANOVIĆA, IMAO JE TEŽAK SRČANI UDAR: Neviđena drama u porodici, EVO KAKO ON IZGLEDA (FOTO) – Haber.ba\nOVO JE BRAT MILA ĐUKANOVIĆA, IMAO JE TEŽAK SRČANI UDAR: Neviđena drama u porodici, EVO KAKO ON IZGLEDA (FOTO)\nMilov rezultat se promijenio, dobio je još manje nego što se nadao (prethodni rezultat 35,41 odsto).\nMilo Đukanović nedavno je preživio je najveću dramu u svom životu! Kako saznajemo, njegov rođeni brat, biznismen Aleksandar Aco Đukanović (55) imao je težak infarkt i njegovo stanje je, i pored napora najuglednijih podgoričkih ljekara, bilo veoma kritično\nZbog toga je Milo po svaku cijenu želeo da ga privatnim avionom prebaci na neku od najboljih kardioloških klinika u inostranstvu na kojima se rade komplikovani zahvati na srcu.\nKako se saznaje, u opticaju su bile neke klinike u Njemačkoj, Švajcarskoj, pa čak i u Italiji, ali zbog aktuelne situacije sa epidemijom koronavirusa nijedna od tih bolnica nije željela da primi Đukanovića.\nBratu bivšeg predsjednika Crne Gore, prema našim informacijama, stent je na kraju ugrađen na jednoj klinici u crnogorskoj prestonici.\nAco Đukanović je vlasnik “Prve banke” u Crnoj Gori kao i brojnih lokala i drugih nekretnina, a mediji u toj zemlji nedavno su pisali da on namjerava da se ove godine preseli u Švajcarsku i da tamo prebaci i svoj kapital.\nAco Đukanović posljednji put u javnosti viđen je krajem godine kada su se u Podgorici i drugim gradovima Crne Gore održavali protesti protiv Zakona o slobodi veroispovesti. Građani su tada blokirali određene saobraćajnice u glavnom gradu, a zaustavljen je i auto u kom je bio Đukanovićev brat. Tada su mu skandirali „Aco lopove, ne damo ti svetinje”, na šta je on odgovarao “Nisam vam je ništa ukrao”.\nTeme:brat, Crna Gora, izbori, Milo Đukanović


Fudbaleri Đenove remizirali su sa Napolijem (1:1), zahvaljujući golu srpskog reprezentativca Darka Lazovića.\nKrilni igrač se odlično ubacio po desnoj strani u nadoknadi prvog poluvremena i snažnim i preciznim udarcem zakucao loptu u mrežu Napolitanaca. Inače, Lazoviću je ovo bio treći pogodak u Seriji A ove sezone, a uz to ima i četiri asistencije.\nIako je Napoli imao veći posed lopte na utakmici, Đenova je bila više nego ravnopravan rival tokom celog meča.\nTim sa "San Paola" je poveo u 34. minutu kada je Dris Mertens sa nekih 25 metara veoma precizno šutirao što golman Radu nije uspeo da stigne.\nRemi Đenove je utoliko značajniji pošto su još od 28. minut igrali sa igračem manje jer je isključen Stefano Sturaro zbog grubog prekršaja.\nDa napomenemo i to, u redovima Napolija svih 90 minuta je igrao Nikola Maksimović, dok je kod Đenove Ivan Radovanović ušao u 77. minutu umesto Velosa.


Knjaževsko-srpski teatar: Jelisavetini ljubavni jadi zbog molera\nPredstava "Jelisavetini ljubavni jadi zbog molera" biće izvedena u Knjaževsko-srpskom teatru u utorak 26. septembra od 20 časova.\nOvu dramu Milana Jelića adaptirao je i režirao Marko Misirača, scenografija je delo Milivoja Štulovića, kostimografijom se bavila Ana Kolbjanova, a autor muzike je Dragoslav Tanasković.\nSentimentalna istorija o ljubavnim jadima jedne Jelisavete i jednog Milovana, arhetipskih ličnosti mentaliteta sa periferije, 70-ih godina XX veka bila je komad o "svetu beogradske periferije, dramsko delo u višeglasnom saglasju sa stvarnim životom, s promenom koja je zahvatila sve njegove pore i polako menja moralni, psihološki i osećajni profil današnjeg čoveka" (V. Stamenković). Poezija banalnosti života ovih "malih ljudi velike čežnje" pretrpela je, čini se, mnogo toga što nam se u međuvremenu za ovih pola veka dogodilo i danas se ponovo pojavljuje na sceni da nas suoči sa surovom transmutacijom situacija i tipova iz komada.\nU vremenu kada je filozofija palanke odavno izašla iz korica knjige, zavladala našom svakodnevnicom, pretvorila nam je u pornografiju i stavila nas sve u jedan veliki "rijaliti", shvatili smo da smo nemoćni da bilo šta uradimo. I potpisivanjem peticije protiv Velikog Brata i njegove male braće zapravo dajemo legitimitet celom tom galimatijasu kojega smo deo.\nTako su i sitni, tragikomični malograđani koji nagrizaju i ruše naivnu, idealističku ljubav Jelisavete i Milovana sada dobrovoljni deo ogromne mašinerije i učiniće sve da bi ih, nakon ispunjenog zadatka Veliki Brat u svojoj ispovedaonici "blagoslovio"“.\nJELISAVETA Jasmina Dimitrijević\nMILOVAN Čedomir Štajn\nDARA OPAJDARA Nada Jurišić\nPRODAVAC MILIJA Dušan Stanikić\nVELINKA Isidora Rajković\nZORA Katarina Mitrović\nMAJKA MILOVANOVA Vladanka Pavlović-Pendić\nBIOGRAFIJA AUTORA DRAME\nMilan Jelić je dramski pisac, scenarist, publicista, teatrolog, filmski, radio i TV reditelj. Diplomirao je dramaturgiju na Fakultetu dramskih umetnosti i odsek svetska književnost na Filološkom fakultetu u Beogradu. Najpoznatija dela: scenario i režija igranog filma Bubašinter, pozorišni komad Jelisavetini ljubavni jadi zbog molera, scenario za igrani film Još ovaj put, a na radiju režija drame Dugi život kralja Osvalda Velimira Lukića i Krevet za troje Milorada Pavića.\nDramski tekst "Jelisavetini ljubavni jadi zbog molera" dobio je prvu nagradu na konkursu lista "Mladost" 1971. godine. Iste godine Atelje 212 u Beogradu izvodi premijerno predstavu u režiji Dejana Miladinovića sa Jelisavetom-Sekom Sablić i Predragom-Mikijem Manojlovićem u naslovnim ulogama. Ova drama postavljana je na mnogim scenama u Srbiji, a u Ateljeu 212 doživela je 80 izvođenja. Autor je i sledećih drama: "Sećanje na Albinonija", "Vancage", "Hoću da budem krompir" i "La bednica" koje su izvođene na našim scenama i objavljivane u časopisima.


Patrijarh Jovan X kod Vučića: Muke pravoslavne Sirije\nIzvor: Mondo, 19.Okt.2018, 10:55\nPredsednik Srbije Aleksandar Vučić razgovarao je danas sa patrijarhom antiohijskim i celog Istoka Jovanom X i patrijarhom srpskim Irinejom.\nPatrijarh Jovan X se naročito zahvalio Vučiću na ličnom angažovanju i posvećenosti koju je kao predsednik Vlade Srbije, a sada kao predsednik Republike, pružao i pruža SPC.\nU srdačnom i prijateljskom razgovoru poglavar drevne pravoslavne crkve na Bliskom istoku upoznao je predsednika >> Pročitaj celu vest na sajtu Mondo << Vučića sa iskušenjima kroz koja je tokom ratnih godina prolazio pravoslavni narod Sirije.\nJovan je naglasio istorijsku bliskost i povezanost Antiohijske i srpske patrijaršije, kao i zadovoljstvo višednevnom posetom Srbiji, saopštila je Služba za saradnju sa medijima predsednika.\nPredsednik je upoznao Jovana X sa pozitivnim rezultatima reformi koje se sprovode u Srbiji i istakao značaj jubileja 800 godina autokefalnosti SPC, koji će biti obeležen tokom 2019. godine, a kojom prilikom će Hram Svetog Save, sa okončanim radovima na drugoj fazi mozaika, zasijati novim sjajem.\nRTS: Patrijarsi Jovan Deseti i Irinej kod Vučića\nPatrijarsi, antiohijski Jovan i srpski Irinej, sa Vučićem\nIzvor: Radio Televizija Vojvodine, 19.Okt.2018\nPredsednik Republike Aleksandar Vučić sastao se danas sa Nјegovim blaženstvom patrijarhom antiohijskim i svega Istoka G. Jovanom X i Nјegovom svetošću patrijarhom srpskim G. Irinejom...U srdačnom i prijatelјskom razgovoru, poglavar drevne pravoslavne crkve na Bliskom istoku upoznao je predsednika...


Kod komarca u Beogradu otkriven virus Zapadnog Nila\nLaboratorija Sektora ekologije i unapređenja životne sredine JKP „Gradska čistoća” tokom analize komaraca sa teritorije Beograda detektovala je virus Zapadnog Nila, saopšteno je danas iz tog preduzeća. Iz „Čistoće” mole sugrađane da se ponašaju odgovorno, obavezno koriste repelente i mrežice protiv komarca, te da izbegavaju boravak napolju za vreme najveće aktivnosti tih insekata, od 19 do 24 časa, kada i ekipe sprovode akcije suzbijanja komaraca, prenosi Tanjug. „Pojavljivanje virusa Zapadnog Nila je bilo očekivano, zato smo i ušli u proces angažovanja avijacije. Nažalost, naše sumnje su se obistinile i zato apelujem na sugrađane da budu oprezni i ne zanemaruju simptome, te da se obavezno jave lekaru usled pojave visoke temperature, glavobolje, malaksalosti ili osipa u predelu\n02.02.2021 u 18:00\nJedan od 150 zaraženih virusom Zapadnog Nila ima tešku formu bolesti\nVirusu Zapadnog Nila proteklih godina se nije pridavalo mnogo pažnje, da bi ova bolest izbila u prvi plan kada se saznalo da je poznata glumica Mira Furlan preminula od posledica ovog oboljenja. Profesor dr Dragan Delić, infektolog, ističe da je ovaj RNK virus dokazan daleke 1937. godine u krvi jedne bolesnice koja je živela u dolini Zapadnog Nila (Uganda). Kasnijim istraživanjima dokazano je da je to primarno bolest životinja (zoonoza) i da je utvrđena kod više od 300 različitih ptica, slepih miševa, mačaka, pasa, konja, koza, goveda, zečeva, rakuna, veverica, jelena, lama, kamila, žaba, aligatora... Ova infekcija, posebno kod ptica, najčešće je asimptomatskog i dugotrajnog toka što omogućuje komarcima, a mnogo ređe krpeljima, da sisanjem krvi prenose infekciju na ljude.


Najavljene promene na Fejsbuku koje su zabrinule medijske organizacije - MediaSfera\nKako piše USA Today, ovaj potez bi mogao skupo da košta Zakerberga i Fejsbuk: i on anticipira da će većina od 2 milijarde korisnika početi da provodi manje vremena na društvenoj mreži, i da će posebo veliku cenu platiti vreme koje ljudi provode gledajući video snimke na Fejsbuku – što je bio novi, važan izvor profita za kompaniju.\n– Ako uradimo pravu stvar, verujem da će ovo biti dobro za našu zajednicu i za naš biznis, dugoročno – „tešio“ je Zakerberg investitore.\nTreba napomenuti da je Zakerberg trpeo ogroman pritisak zbog „toksičnog“ sadržaja koji je kružio Fejsbukom – nasilnih lajvstriminga, lažnih vesti i poruka kojim su ruski operativci navodno uticali na izbore u SAD 2016. godine. Još jedan talas kritika na račun Fejsbuka zasnovan je na tome da proizvodi ove kompanije eksploatišu slabosti u ljudskoj psihi kako bi „navukli“ ljude na društvene mreže, „kidnapujući“ njihovo vreme i pažnju, srozavajući im tako kvalitet života. Fejsbuk je i sam priznao da ponekad korišćenje društvenih mreža može biti štetno za mentalno zdravlje, što je preokret u diskursu kompanije, koja je donedavno odbacivala ovakve navode. Tako je prošlog meseca Fejsbuk objavio svoje istraživanje, čiji zaključak je da povezivanje sa drugim ljudima preko društvenih mreža ima pozitivan efekat na ličnost, ali pasivno skrolovanje kroz sadržaj na njima – nema.\nU novembru, Šon Parker, jedan od osnivača Fejsbuka, teško je optužio rukovodstvo svoje bivše kompanije rekavši da su oni stvorili „opasni krug društvene validacije“, koji od korisnika Fejsbuka pravi zavisnike. I direktor Fejsbuka iz njegovog ranog perioda Čamat Palihapitija rekao je da Fejsbuk namerno stvara „kratkoročne krugove zadovoljenja koji se hrane dopaminom„, koji „uništavaju strukturu našeg društva“.\nDa ove kritike nisu bez osnova, a i da je promena News Feed-a bila nešto što je trebalo očekivati, pokazuju i cifre, koje su otkrile da se korišćenje Fejsbuka smanjilo u avgustu i septembru. Ne zna se samo da li je ovo zato što je Fejsbuk već uglavnom „pojeo“ naše živote, ili su korisnici počeli da budu nezadovoljni načinom na koji on funkcioniše.\nRastuće nezadovoljstov Fejsbukom\nKad je reč o izdavačima širom sveta, koje će surovo pogoditi ova velika promena Fejsbuka, treba napomenuti da su oni već „načeti“ konstantnim promenama algoritma Fejsbuka, kojim su već favorizovani postovi prijatelja i porodice, nauštrb onih sa grupa i od izdavača. Izdavači, koji su okrenuti Fejsbuku zbog dospevanja do što većeg broja ljudi i time izvora prihoda, sada će iskusiti ono što svi mediji u Srbiji koji se oslanjaju na Fejsbuk osećaju u poslednja tri meseca – očaj.\nČinjenica da će ljudi zbog ove promene provoditi manje vremena gledajući video sadržaj na Fejsbuku može osujetiti trud ove kompanije da postane najveći igrač u video biznisu na internetu. A ulog je veliki: Fejsbuk je već potrošio stotine miliona dolara kako bi ostvario Zakerbergov san i pretvorio Fejsbuk u „video prvo“ platformu. Mamac je ovde jasan: milijarde dolara od marketinga će, očekuju marketinški stručnjaci, uskoro početi da migriraju sa televizija na internet.\nTagovifejsbuk mediji News Feed promene


GLUMCI SUBOTIČKOG NARODNOG POZORIŠTA U MAJU DOBIJAJU NOVI PROSTOR U DOMU VOJSKE - Magločistač\nPočetna Aktuelno GLUMCI SUBOTIČKOG NARODNOG POZORIŠTA U MAJU DOBIJAJU NOVI PROSTOR U DOMU VOJSKE\nGLUMCI SUBOTIČKOG NARODNOG POZORIŠTA U MAJU DOBIJAJU NOVI PROSTOR U DOMU VOJSKE\nPostavio/la: MagločistačObjavljeno: 09.03.2016 Kategorija: AktuelnoNema komentara\n„Bitno je da nam taj objekat i donosi nešto para, a ne samo da odnosi“\nGradonačelnik Subotice Jene Maglai izjavio je danas da je sa upravom Narodnog pozorišta dogovoreno da glumci u maju dobiju novi prostor za svoje probe u zgradi Doma vojske u centru grada, dok će ostali delovi objekta, koji je nedavno otkupljen od države, biti komercijalizovani.\nMaglai je rekao za portal Magločistač da očekuje da će pre izbora ili posle izbora u maju biti raspisan javni oglas vezano za komercijalizaciju prizemnog i spratnog dela objekta Doma vojske.\n„Direkcija za izgradnju grada već priprema kompletan projekat vezano za ponovno osposobljavanje objekta za korišćenje, a budžet za radove iznosi 10 miliona dinara“, kazao je Maglai.\nPrema njegovim rečima, na prvom, kao i na drugom spratu objekta može se dosta toga komercijalizovati.\n„Bitno je da nam taj objekat i donosi nešto para, a ne samo da odnosi“, rekao je on.\nMaglai je dodao i da je Grad uredno isplatio prve tri rate državi u iznosu od oko 14 miliona dinara po rati za kupovinu objekta Doma vojske.


Steam - nove opcije za bolje iskustvo | PC Press\nIz kompanije Valve objavili su da je došlo do dodavanja novih funkcija u Steam prodavnici. Time će, kako kažu, biti olakšano kretanje kroz prodavnicu, ali i pretraživanje i još mnogo toga.\nBolji način pretraživanja igara\nSteam prodavnica dobila je nove funkcije koje će korisnicima olakšati kretanje kroz samu prodavnicu, ali će prikazivati i relevantnije rezultate pretraga. Novi sistem omogućava korisnicima da filtriraju igre koje već poseduju po različitim parametrima, ali i da posebno mogu da vide igre za VR, odnosno da ih uklone ako ne poseduju opremu uz koju mogu da igraju VR igre. Takođe, omogućeno je da se igre rangiraju po ceni, što je nov parametar koji do sada nije bio uključen u sistem pretrage.\nU Valve-u objašnjavaju da bi nove opcije trebalo da smanje rezultate pretrage, da korisniku rasterete biblioteku igara time što će moći da obrišu igre koje više ne žele, da ih stavljaju na liste želje ili da ih jednostavno sakriju. Najbitnije je izgleda da se razgraniče igre koje su za VR i one koje to nisu, kako korisnici ne bi bili u zabludi da neku igru mogu ili ne mogu igrati.\nSve ovo dolazi nakon žalbi i igrača i programera kako Steam jednostavno ima previše igara, i da je potreban bolji sistem pretrage kako bi se problem prenatrpanosti rešio. Za sada deluje da će ovaj problem bar u nekoj meri biti rešen novim funkcijama i opcijama koje se nude u pretraživanju igara.\nTagovi: Steam, Valve\n← Disney dobio novog izvršnog direktora\nFirefox postavio novu enkripciju u SAD →


O Departmanu | Departman za arhitekturu i urbanizam\nVažan deo strategije razvoja Departmana za arhitekturu i urbanizam predstavlja mogućnost razvijanja i razmene znanja kroz intenzivniju saradnju sa drugim arhitektonskim fakultetima i akademijama umetnosti u zemlji, kao i sa drugim fakultetima iz regiona, a naročito iz Evrope, što je rezultovalo angažovanjem gostujućih profesora sa relevantnih Univerziteta. Veću mobilnost studenata i nastavnog osoblja i veći broj međunarodnih istraživačkih projekata vidimo kao šansu za stvaranje jedinstvene i prepoznatljive pozicije Departmana za arhitekturu i urbanizam u internacionalnim okvirima.\nSaradnja sa profesorima iz inostranstva je konstantna od osnivanja, i razvija se na obostrano zadovoljstvo, tako da su na svim nivoima studija uključeni gostujući profesori iz Holandije, Velike Britanije, Češke, Amerike, Italije, Rumunije, Austrije i drugih zemalja, omogućujući studentima da dobiju iskustva iz drugih sredina, sa evropske i svetske arhitektonske scene. Studenti u velikom broj idu na studije na fakultete u inostranstvu, u trajanju od jednog semestra do cele godine, preko studentskih mreža Erasmus, Basileus, Kampus Evrope… što im omogućava da svoje znanje obogate iskustvima iz različitih sredina.\nSaradnja sa stručnjacima iz različitih oblasti i brojnih organizacija u gradu razvija se iz godine u godinu. Od svog osnivanja, Departman je imao niz stručnih projekata i studija za gradove i manja naselja u Vojvodini, od Sremske Mitrovice, Kule i Apatina, Bečeja starog i novog, Iriga i Bačke Palanke, Banatskog Aranđelova sve do Novog Sada, istražujući slojeve kulture i identiteta vojvođanskog prostora, i sada se u tom pravcu vode pregovori za nove angažmane. Departman je od osnivanja organizovao godišnje izložbe studentskih radova, izlažući javno rezultate svog rada, a kako su ove manifestacije izazvale veoma velika interesovanja stručne i kulturne javnosti, tako su neke od tih izložbi bile prenete i u druge gradove Vojvodine (Sombor, Subotica, Zrenjanin, Bečej, Kikinda, Pančevo itd.), a neke su stigle i do Italije na Fakultet La Sapienca u Rimu. U sklopu Deaprtmana radi i Galerija koja je dobila ime po profesoru Đuri Kojiću, u kojoj se razne izložbe održavaju tokom cele godine. Osim studentskih radova, u Galeriji su izlagani i učenički radovi srednjih škola, kao i radovi istaknutih arhitekata i umetnika, kako sa domaće, tako i sa inostrane scene. U želji da se arhitektura i urbanizam što više približe studentima i drugim zainteresovanim građanima, u amfiteatru „Ranko Radović”, organizuju se brojna predavanja i gostovanja istaknutih ličnosti, pre svega iz oblasti građene sredine, a namenjena su široj stručnoj, ali i kulturnoj javnosti.\nDepartman za arhitekturu i urbanizam se intenzivno bavi i izdavačkom delatnošću. Nastavnici i saradnici sa Departmana su objavili brojne knjige i skripte, kao i veliki broj naučnih i stručnih radova u domaćim i međunarodnim časopisima. U pripremi je i izdavanje međunarodnog naučnog časopisa Tranzit, dok studenti već nekoliko godina uspešno objavljuju radove u svom časopisu.\nMlade kolege posle završenih osnovnih studija na našem Departmanu upisuju Master studije na prestižnim evropskim fakultetima, što dokazuje visok nivo obrazovanja koji dobijaju na Departmanu za arhitekturu i urbanizam Fakulteta tehničkih nauka. Mnogi studenti, asistenti i profesori koji su stekli diplomu u Novom Sadu su poslednjih godina osvojili brojna priznanja i nagrade na različitim konkursima, kako u našoj zemlji tako i na međunarodnom nivou, što nesumnjivo potvrđuje visok nivo stečenog znanja i kvalitet studija. Svi profesori i asistenti Departmana za arhitekturu i urbanizam učestvuju u više naučnih projekata koji su finansirani od strane Evropske Unije i Ministarstva prosvete, nauke i tehnološkog razvoja Republike Srbije.


Autor A.J Jun 06, 2019\nKovačević je istakao da SDS i SDA zajedno pozivaju na konstituisanje svih komisija u Parlamentarnoj skupštine BiH i da jedino te dvije stranke za blokadu, odnosno nerad institucija optužuju SNSD, prenosi Srna.\n– To čine iz razloga što su pripremile zavjeru, odnosno prevaru koja se ogleda u tome da će Denis Zvizdić uskoro, kada preuzme predsjedavanje Predstavničkim domom Parlamentarne skupštine BiH, proglasiti da je u nemogućnosti da vodi Savjet ministara. Potom će, u skladu sa članom 32 Zakona o Savjetu ministara, predsjedavanje preuzeti Mirko Šarović. Taj scenario ne smije da se dogodi i to je potpuna prevara birača i građana u Srpskoj koji su na izborima rekli ko treba da čini vlast – naglasio je Kovačević.\nOn je upozorio da u tome što BiH ne funkcioniše jedino Mladen Bosić, SDS i ljudi iz SDA vide priliku za promjenu Dejtonskog sporazuma, za razliku od svih drugih političara iz Srpske koji u tome vide šansu za Republiku Srpsku.\n– Bosić, SDS i SDA to vide na način da će tom novom i strašnom pričom biti oštećena samo Republika Srpska koja u ovakvoj BiH jedina pokazuje sposobnost da funkcioniše i da nesmetano rade sve njene institucije – kaže Kovačević.\nOn je rekao da Bosić govori o navodnom novom Dejtonu poslije sesija koje je imao u Berlinu.\n– Na tim sesijama je na najpogrdniji mogući način govorio o Republici Srpskoj kao o najstrašnijem mjestu u svijetu, iako svi znamo da to nije istina. Podsjećam Bosića i njih u SDS da je razlika između SNSD i SDS što je SNSD 1998. godine imao dva poslanika, a oni dva poslanika imaju danas – istakao je Kovačević.\nBosić je za federalne medije izjavio da u njemačkom Bundestagu zagovaraju novi Dejton, a da predsjedavajući Predsjedništva BiH i predsjednik SNSD Milorad Dodik ne vidi tu opasnost.\nSNSD šutio HNS-u kada je donio slične akte\nReakcija SDA na zaključke GO SNSD\nGO SNSD usvojio 64 zaključka\nSNSD napušta koaliciju sa SDA u RS\nZaposliće svu šehidsku djecu - Džaferović poručio u Živinicama: Nedopustivo je da postoje nezaposlena šehidska djeca\tZvizdić: Možda će me zamijeniti Bevanda


.FESTIVAL OTVARA MILIVOJE MIĆA MARKOVIĆ\nSrpsko narodno pozorište - Velika sala - 20:00\n. Milivoje Mića Marković\nMilivoje Mića Marković, klarinetista, tenor i alt saksofonista, kompozitor i aranžer\nU Beograd dolazi 1957. godine i nakon položene audicije postaje član Udruženja džez muzičara Beograda. Započinje studije prava i paralelno nastavlja školovanje u muzičkoj školi „Josip Slavenski“, gde je diplomirao 1959. godine, u klasi prof. Franje Partlića. Iste godine usledili su prvi nastupi Miće Markovića kao klarinetiste sa Velikim džez orkestrom „Branko Krsmanović“, koji je vodio Milan Kotlić. Tokom narednih godina, sve do 1962. godine, kada je otišao u Nemačku, aktivno svira na beogradskoj džez sceni. Počinje da nastupa na igrankama u Zemunu gde svira sa Mirkom Šoucom, i po prvi put uzima u ruke tenor saksofon, da bi 1960. godine napravio prve snimke za Radio Beograd, sa pijanistom Vasom Beloševićem. Iste godine postaje stalni član Malog zabavnog ansambla koji vodi Mirko Šouc, sa kojim u dva navrata nastupa na Bledskom džez festivalu. Tu ima i prvi međunarodni džem sešn sa Herbom Gelerom, Janom Vroblevskim i Džimijem Pratom.\nTokom trogodišnjeg boravka u Nemačkoj nastupa po američkim klubovima i tu konačno dolazi do svog prvog saksofona. Vraća se u Beograd i (1965) odlazi na prvo gostovanje u Sovjetski Savez, kao član Plavog ansambla, sa kojim će narednih godina odsvirati oko 500 koncerata. 1968. odlazi na studije u Grac gde diplomira na Odseku za džez Visoke škole za muziku. Tih godina u dva navrata svira na Džez festivalu u Montreu (Švajcarska) prvi put sa ansamblom „Stari tračeri“, a drugi put sa Korni grupom i trubačem Petrom Ugrinom. Diplomski rad iz predmeta kompozicija arhiviran u manuskriptu na Akademiji, snimljen je kao prva kompozicija na A strani orkestra Mani Plancer (Mani Plantzer) iz Švajcarske.\n1980. godine postaje stalni član Džez orkestra Radio televizije Beograd. Iste godine sa Stjepkom Gutom osniva Marković-Gut sekstet sa kojim tokom narednih pet godina nastupa na nizu evropskih džez festivala: Northsea u Hagu, Midelheim u Belgiji, na festivalima u Italiji, Bugarskoj, Nemačkoj, Turskoj, Grčkoj, Mađarskoj i Rumuniji, te na turnejama po Belgiji i Holandiji, kao i na koncertima po celoj SFRJ. Za pet godina rada sekstet je snimio pet samostalnih LP-a od kojih je jedan (pod nazivom „Message from Belgrade“) snimljen za evropsko tržište, za izdavačku kuću „Timeless Records“ iz Holandije. Ta izdavačka kuća izdala je i kasetu na kojoj je sa jedne strane grupa Messengers Arta Blekija, a sa druge strane materijal seksteta. Nastup na Northsea džez festivalu bio je jedan od najuspešnijih u karijeri. Časopis TROUW piše: „Veoma iznenađujući bio je doprinos saksofoniste Miće Markovića... Sa svojim bi bap sekstetom skinuo je zvezde s neba...“. 1987. godine, kao prvi džez kompozitor u svetu, izabran je za predsednika SOKOJ-a (Saveza organizacija kompozitora Jugoslavije) i tu dužnost obavljao je dve godine. Tokom narednih godina postavljen je za dirigenta Džez orkestra RTB. Nakon odlaska u penziju (1995) nastavlja sa aktivnim muziciranjem i sa Milošem Petrovićem osniva „M&P South Quartet“ etno-džez orijentacije sa kojim snima dva CDa – „The Past Continuos“ i „Balkan Midnight“. Držao je klasu saksofona i klarineta na muzičkoj školi „Stanković“ u Beogradu. Tokom karijere stekao je više nagrada i priznanja. 2001-2004. godine bio je Predsednik Udruženja kompozitora Srbije. Član Odbora Beogradskog jazz festivala.


RTS :: Vučić sa načelnikom Generalštaba oružanih snaga Francuske\nPolitika Vučić sa načelnikom Generalštaba oružanih snaga Francuske\nčetvrtak, 10. jun 2021, 17:35 -> 18:38\nPredsednik Aleksandar Vučić sastao se sa načelnikom Generalštaba oružanih snaga Republike Francuske generalom armije Fransoa Lekoantrom, sa kojim je konstatovao da su bilateralni odnosi dveju zemalja u usponu, uključujući i saradnju u oblasti odbrane.\n"Srbija u Francuskoj vidi pouzdanog partnera u oblasti vojnotehničke i vojnoekonomske saradnje, što potvrđuje i kroz brojne ugovore koji su zaključeni u proteklom periodu", rekao je Vučić i naglasio da je partnerstvo i saradnja i u ovoj oblasti od strateškog interesa za obe zemlje.\n"Podrška Francuske na našem evropskom putu je od velikog značaja i mi na tu podršku računamo", rekao je Vučić i dodao da je Srbija prihvatila novu metodologiju u pristupnim pregovorima, te da očekuje da se postignuti rezultati adekvatno i valorizuju kroz otvaranje novih poglavlja u pregovorima\nGeneral Lekoantr je razgovarao i sa ministrom odbrane Nebojšom Stefanovićem i načelnikom Generalštaba Vojske Srbije generalom Milanom Mojsilovićem.\nTokom susreta dvojice generala, bilo je reči o aktuelnoj bezbednosnoj situaciji u regionu i mogućnostima za unapređenje bilateralne vojne saradnje.\nOcenjeno je da bi se najkonkretniji rezultati, kada je reč o vojno-vojnoj saradnji, mogli postići zajedničkim angažovanjem u multinacionalnom okruženju i zajedničkim aktivnostima u oblasti obuke i vežbi.\nDosadašnja bilateralna vojna saradnja je okarakterisana kao sadržajna uz postojanje uslova za njeno kvantitativno i kvalitativno unapređenje.\nIstaknuto je da zajedničke aktivnosti daju poseban kvalitet saradnji, jer doprinose razvoju poverenja i unapređenju odnosa i utiču na dostizanje interoperabilnosti i podizanje nivoa operativnih sposobnosti oružanih snaga obeju strana.


ONASA - NOVI IZVJESTILAC BUNDESTAGA ZA ZAPADNI BALKAN ADIS AHMETOVIĆ: ŽELIM AKTIVNO RADITI I NA STABILNOSTI I OČUVANJU MIRA U REGIONU\nNAJAVA DOGAĐAJA ZA ČETVRTAK, 20. JANUARA\nPREGLED VIJESTI ZA SRIJEDU, 19. JANUARA (DOD 13.00 SATI)\nSATTLER U FOČI: POZIVAMO VLASTI NA DEESKALACIJU I DA OSIGURAJU SIGURNOST SVIH GRAĐANA\nCBBIH: KAMATE NEĆE RASTI\nAFERA "SNIMAK": TUŽILAŠTVO BIH POKRENULO ISTRAGU ZBOG PRISLUŠKIVANJA NOVINARA\nSLOVENCI GRADE VELIKI POGON U NOVOM TRAVNIKU\nNOVI IZVJESTILAC BUNDESTAGA ZA ZAPADNI BALKAN ADIS AHMETOVIĆ: ŽELIM AKTIVNO RADITI I NA STABILNOSTI I OČUVANJU MIRA U REGIONU\nBERLIN, 14. JANUARA (ONASA) – Važna uloga izvjestioca za Zapadni Balkan u Spoljnopolitičkom odboru Bundestaga pripala je mladom političaru SPD Adisu Ahmetoviću, javlja DW.\nGlavni cilj mu je, kaže, da svoju funkciju iskoristi za stabilizaciju regiona.\n„Na činjenicu da moja porodica dolazi iz Bosne i Hercegovine uvijek sam gledao kao na prednost i kao na neku vrstu obogaćenja“, rekao je u nedavnom razgovoru za DW novoizabrani poslanik vladajuće Socijaldemokratske stranke Njemačke (SPD) Adis Ahmetović.\nOn je funkciju izvjestioca Bundestaga za Zapadni Balkan preuzeo od još jednog socijaldemokratskog političara, poslanika hrvatskog porijekla Josipa Juratovića.\nTa dva socijaldemokratska poslanika, od samog ulaska Adisa Ahmetovića u Bundestag, blisko sarađuju kada su u pitanju teme vezane za Zapadni Balkan.\nSredinom novembra Ahmetović i Juratović, nekoliko nedjelja nakon što je Ahmetović direktnim mandatom u izbornoj jedinici Hanover-Stat I izabran u Bundestag, susreli su se u Štutgartu s članom Predsjedništva Bosne i Hercegovine Željkom Komšićem.\nVeć tada je Ahmetović počeo kritički da se izjašnjava o destabilizujućoj ulozi predstavnika Republike Srpske.\n„Očigledno se sa srpske strane potkopava mirovni sporazum iz Dejtona i to tako što srpski predstavnik u Predsjedništvu Milorad Dodik dovodi u pitanje državne strukture“, rekao je tada Ahmetović.\nOn je izrazio mišljenje da bi takvi postupci trebalo da se zaustave „kroz međunarodne sankcije i pojačanje međunarodnog vojnog prisustva“ u BiH.\nPočetkom decembra Ahmetović je s tadašnjim državnim sekretarom za evropska pitanja u Ministarstvu spoljnih poslova, a sada predsjednikom Spoljnopolitičkog odbora Bundestaga i socijaldemokratskim kolegom Mihaelom Rotom, otputovao u Bosnu i Hercegovinu.\nNekoliko mjeseci kasnije, tačnije 6. januara, nakon što su SAD uvele sankcije protiv Milorada Dodika i dela njegovih saradnika, Ahmetović, sada već član Spoljnopolitičkog odbora Bundestaga, izrazio je želju da slične korake preduzme i Njemačka.\n„Sankcije SAD predstavljaju nužan i ispravan korak kojem bi trebalo da se pridruži i Nemačka. Mi moramo odlučno da djelujemo protiv onih koji sprovode korupciju i destabilizaciju, i unose razdor u region, kao i protiv onih koji to omogućavaju i podržavaju“, poručio je Ahmetović.\nSlično već godinama traži i Josip Juratović, koji se zalaže za to da Njemačka prestane da sarađuje s autokratskim i destabilizujućim snagama u regionu, jer to, kaže, donosi samo prividni i trenutni mir, ali ne i dugoročnu stabilnost. Možda će sada kada je SPD najjača politička grupa u Bundestagu doći do nekih pomaka u odnosu prema zemljama Zapadnog Balkana? SPD, ali i njeni koalicioni partneri, Zeleni i Liberali (FDP) – za šta postoje mnoge naznake – očigledno su manje spremni da gledaju kroz prste nekim ustaljenim veličinama na Balkanu.\nJoš jedan socijaldemokratski član aktuelnog Spoljnopolitičkog odbora Bundestaga, Nils Šmid, rekao je za DW pre nekoliko mjeseci da će Zapadni Balkan i dalje biti visoko na listi njemačkih spoljnopolitičkih prioriteta.\nBiće dakle mnogo posla za novog izvjestioca za taj region, a njegovi izvještaji će u predstojećem periodu poslužiti kao oslonac njemačkim poslanicima prilikom donošenja odluka vezanih za Zapadni Balkan.\nIako je Ahmetović u razgovoru za DW rekao da ne želi da se isključivo koncentriše na spoljnopolitička pitanja vezana za region Zapadnog Balkana, i da kao socijaldemokratski političar želi da se bavi i temama kao što je to jednak pristup obrazovanju za djecu iz svih socijalnih slojeva, ipak se njegov parlamentarni put kreće u smjeru spoljne politike. Pritom zemlja njegovih roditelja u dosadašnjim poslaničkim aktivnostima igra važnu ulogu.\n„Apelovao bih na Ujedinjene nacije, Evropsku uniju i Njemačku da učini sve da se Bosna i Hercegovina stabilizuje. Ja to ne govorim zato što vučem poreklo iz te zemlje, već sam zaista zabrinut da bi problemi u BiH mogli da izazovu domino-efekat i u čitavom regionu. Ako potone brod Bosna i Hercegovina, počeće da tonu i ostali brodovi u regionu“, rekao je za DW Ahmetović.\nOn je apelovao i na političare u regionu da shvate da imaju odgovornost kao demokratski izabrane snage i da doprinesu konstruktivnim rješenjima.\nI u svom saopštenju nakon imenovanja za izvjestioca za Zapadni Balkan, Ahmetović je potvrdio u kom smjeru će ići njegov angažman.\n„Očuvanje mira u Evropi se u budućnosti neće odlučivati samo na rusko-ukrajinskoj granici, već u velikoj mjeri i na Zapadnom Balkanu, i to prije svega u Bosni i Hercegovini. I zato ću aktivno raditi i na stabilnosti i očuvanju mira u tom regionu“, poručio je Ahmetović ne dotičući se tom prilikom nekih drugih problema na Balkanu.\nKao izvjestilac za zapadni Balkan (Albaniju, Bosnu i Hercegovinu, Crnu Goru, Kosovo, Severnu Makedoniju i Srbiju) Ahmetović će pripremati savjetovanja i mjere, a svojoj socijaldemokratskoj poslaničkoj grupi (najvećoj u Bundestagu) će predlagati zaključke u sklopu Spoljnopolitičkog odbora, a biće na kraju i odgovoran za izvještavanje parlamenta o situaciji na Zapadnom Balkanu.\nPREGLED VIJESTI ZA PETAK, 14. JANUARA (DO 13.00 SATI)


Vesti online / Vesti / Ekonomija / Šta ćemo ako se grčka kriza prelije kod nas?\nEkspoziture grčkih banaka u Srbiji su u centru pažnje zbog finansijske krize u Grčkoj koja je jednom nogom u bankrotu. Sve banke u Grčkoj su bile zatvorene od ponedeljka kako bi se sprečilo da Grci u panici masovno podignu ušteđevine i tako izazovu slom bankarskog sistema. Zbog svega toga je NBS, počela da vodi drugačiju politiku prema grčkim bankama kojih u Srbiji ima četiri i koje drže 15 odsto bankarskog tržišta.\nNBS prema grčkim bankama već primenjuje mere usmerene na ograničavanje transakcija sa maticama\n- Da bi delovala preventivno, NBS prema grčkim bankama već primenjuje mere usmerene na ograničavanje transakcija sa maticama. Sve što radimo je predviđeno zakonom, a cilj je da sprečimo nekontrolisani odliv novca iz Srbije. Mere imaju za cilj pojačano praćenje aktivnosti, nadzor novčanih tokova i održavanje potrebne likvidnosti - otkrili su u centralnoj banci za Blic, ne želeći da preciziraju o kojim je konkretno merama reč.\n* Grčka: Banke zatvorene na nedelju dana, limit 60€ na bankomatima\nU jednoj grčkoj banci koja posluje u Srbiji potvrdili su nam da se mere NBS najviše odnose na iznošenje novca iz Srbije u Grčku. Grčke banke u Srbiji dosad su mogle da iznesu do 5 odsto kapitala banke, a NBS sada taj limit može dodatno da smanji.\nTajni plan vlade\nVlada Srbije ima tajni plan za sprečavanje prelivanja grčke krize, o čemu je prvi govorio ministar finansija Dušan Vujović. On je naglasio da u tome vodeću ulogu ima NBS, a da je Vlada napravila i procene sa Svetskom bankom i MMF "za slučaj da nešto krene po zlu".\n- Ako kretanja vezana za grčku krizu budu opasnost za stabilnost, NBS je spremna da iskoristi sve instrumente kojim raspolaže - rekli su u NBS.\nSipajte benzin pre ulaska u Grčku\nAko putujete kolima u Grčku preko Makedonije, gorivo osim na graničnim prelazima, možete sipati u mestu Udovo na 33 kilometara od Đevđelije, kao i na ulasku i izlasku iz Bitolja na 15 kilometara od granice.\nUkoliko idete preko Bugarske, gorivo možete natočiti na čak četiri benzinske stanice na oko 10 kilometara od granice.\nSa punim rezervoarom s 50 litara benzina možete da pređete oko 700 kilometara.


Sudija Ustavnog suda Republike Kosovo, gđa Gresa Caka-Nimani, je 10-13. jula 2017. godine učestvovala na 5. Konferenciji Svetskog foruma pravde koja je održana u Hagu, Holandija.\nPored učešća u trodnevnoj konferenciji sa međunarodnim karakterom, sudija Caka-Nimani je takođe učestvovala u diskusiji održanoj u veću na temu: „Konstitucionalizam u post-konfliktnim društvima“, koju je vodio g. Tom Ginsburg, profesor međunarodnog prava i političkih nauka na Univerzitetu u Čikagu, a istovremeno i član Akademije nauka i umetnosti SAD-a.\nU diskusiji sprovedenoj o konceptima i aktuelnim trendovima u vezi sa procesima konstitucionalizma u post-konfliktnim društvima, sudija Caka-Nimani je, između ostalog, predstavila pred akademicima ustavnog prava prednosti i slabosti međunarodnog procesa konstitucionalizma u Republici Kosovo.\nSvetski forum pravde je međunarodna organizacija u oblasti vladavine prava, koja okuplja lidere zajednice, stručnjake iz ustavnog prava i drugih oblasti širom sveta u cilju razmene iskustava da bi se istražile strategije i pronašla najbolja rešenja za unapređenje mira i pravde u svetu.


Kako će nam mobilni telefoni pomoći da vidimo kretanje iza i oko uglova - AV market Blog\nNaslovna Zanimljivosti Kako će nam mobilni telefoni pomoći da vidimo kretanje iza i oko...\nSigurno ste do sada hiljadu puta zastali na nepreglednoj raskrsnici i pokušavali da vidite da li ima vozila ili pešaka iza ugla. Verovatno vam nije uvek prijatno kada prilazite ivici neke zgrade kada se noću vraćate iz grada, jer ne znate ko ili šta se krije iza ugla. U budućnosti ćemo svi imati preglednost o svemu što se dešava oko i neposredno iza ugla zgrada, ograda, kapija, zidova i imati uvid u kretanje objekata… i to uz pomoć pametnog telefona. Naučnici inače rade na rešavanju ovog problema već godinama unazad. Korišćenjem svetlosti i lasera došli su do zapanjujućih rezultata.\nNaučnici su otkrili da se svetlost lasera, uperenog u određeni objekat, odbija i omogućava nam da detektujemo kretanje tog objekta, čak iako on nije u našem vidokrugu, odnosno ako se dešava iza i oko ugla neke građevine ili zida. Međutim, naučnici iz MIT CSAIL su otišli jedan korak napred tako što su koristili snimke običnih telefona da vide šta se dešava neposredno iza i oko ugla, na osnovu promena položaja senki i svetlosti.\nDa pojednostavimo, svi objekti reflektuju svetlost i ako dobro detektujemo pod koji je u blizini nekog ugla, možemo da vidimo da li se nešto kreće ili ne na osnovu promena koje nastaju u senkama. Ove promene nevidljive su ljudskom oku, ali su istraživači uspeli da ih detektuju izoštravanjem snimaka snimljenih običnim pametnim telefonima.\nOvaj metod ima mnogo ograničenja kao što su to što je za sada nemoguće videti detalje o objektu, već samo da li se on kreće ili ne, kao i u kom pravcu. Moguće je identifikovati i brzinu, kao i položaj objekta. Jedan od nedostataka je i to što se objekat mora kretati u osvetljenom prostoru da bi ga kamera detektovala. I naravno, telefon mora biti stabilan da bi uopšte snimio snimak na osnovu kojeg je moguće detektovati kretanje.\nNaučnici sada rade na tome da razviju dovoljno dobre kamere koje će moći da uhvate promene u svetlosti kada je kamera nestabilna, kao i u uslovima smanjene svetlosti. Smatraju da bi ovakvi sistemi zapravo najviše pomogli vozačima, posebno na nepreglednim raskrsnicama kada bi uspeli da detektuju pešake, vozila, bicikliste… U suštini, nije važno videti detalje, već samo imati informaciju da vam nešto dolazi u susret iako ne možete da ga vidite.\nKako izgleda ovaj sistem koji je trenutno još u razvoju i koji će svoju primenu naći, pre svega u automobilskoj industriji, možete pogledati u videu ispod:\nPratite naš blog i budite uvek u toku sa novim proizvodima, akcijama i novostima iz sveta tehnologije.\nPrethodni tekstSlušalice za sport – zašto svako ko se bavi fizičkom aktivnošću treba da ih ima\nSledeći tekstVodič za jednostavno montiranje video nadzora


U Crnoj Gori najjeftinija struja za industrijske potrošače\nPODGORICA, Najnižu cijenu električne energije industrijski potrošači u regionu prošle godine su plaćali u Crnoj Gori i ona je iznosila 5,36 centi po kilovatsatu.\nNajviša industrijska cijena u regionu, od 7,59 centi, zabilježena u Sjevernoj Makedoniji, navodi se u Godišnjem izvještaju Agencije za saradnju energetskih regulatora ACER.\nPrema pisanju Dnevnih novina, izvještaj o rezultatima praćenja internih tržišta električne energije i prirodnog gasa u prošloj godini, odnosi se na članice Evropske unije, a u određenom dijelu i za ugovorne strane Energetske zajednice EZ među kojima je i Crna Gora, prenosi CdM.\n“Najveći rast na nivou godine, od 17 odsto, primjećen je u Sjevernoj Makedoniji, gdje je električna energija poskupila sa 6,46 centi u 2017. godini na 7,59 centi u prošloj”, konstatovano je u izvještaju i dodaje da je na taj način Sjeverna Makedonija pretekla Srbiju, lidera iz 2017. godine.\n“Trend rasta cijene električne energije za domaćinstva u ugovornim stranama EZ nastavljen je i u 2018. godini, dok je nakon višegodišnjeg smanjenja, cijena za industriju počela da se povećava”, navodi se u izvještaju.\nKako se navodi u podacima za 2017. godinu, cijena struje za industrijske potrošače je u većini ugovornih članica EZ smanjivana od 2013. do 2017. godine 19 odsto, sa 6,5 centi po kilovatsatu na 5,2 centa. Tanjug\nTagovi: crna goraindustrijski potrošačiizborstruja\nCentralna banka BiH poništila tender za nabavku električne energije


Apple u irskom poreskom raju – Perperzona\nApple u irskom poreskom raju\nPosted on October 6, 2014 November 20, 2014 by Ana Nives Radovic\nEvropska komisija pokrenula je prošle sedmice detaljnu istragu tokom koje će nastojati da utvrdi da li su Irska, Luksemburg i Holandija omogućile posebne poreske olakšice međunarodnim korporacijama.\nTehnološka kompanija Apple, američki lanac kafića Starbucks i finansijski ogranak italijanskog automobilskog proizvođača Fiat terete se da su sa vlastima ovih zemalja sklapale protivzakonite ugovore u cilju dobijanja državne pomoći, a ukoliko se navodi pokažu tačnima, kompanije će biti primorane na ogromne izdatke kako bi nadoknadile zaostala plaćanja.\nU fokusu su posebno dva sporazuma kompanije Apple i poreskih vlasti Irske, sklopljeni 1991. i 2007. godine. U slučaju Applea ispituje se i način na koji poreska uprava neke zemlje može uticati na praksu kompanije i kakva su poreska prava koja neke multinacionalne kompanije koriste za potrebe finansijskog planiranja.\nEvropska komisija navodi da je u primjeni poreske politike Irska napravila ustupak Appleu u odnosu na druge kompanije koje posluju u toj zemlji. Komisija je uočila da je poreska osnovica na kojoj se temelji sporazum Applea i irskih vlasti iz 1991. godine određena na osnovu dogovora i bez konkretnih razloga koji bi opravdali podršku odluci o njegovom sklapanju.\nOvaj sporazum primjenjivan je 15 godina, tokom kojih se smatra da je prekršena zabrana popuštanja kompanijama kako bi se tržište jedne zemlje učinilo konkurentnijim u odnosu na druge članice Evropske unije.\nMeđu razvijenim zemljama Irska ima najnižu stopu korporativne takse od svega 12,5 odsto, što je oko trostruko niža stopa u odnosu na većinu država članica, a posebno primamljiva za kompanije iz Sjedinjenih Američkih Država gdje iznosi 35 odsto.\nDok jedan dio javnosti to posmatra kao nedostatak, a drugi ipak kao prednost što države mogu samostalno odlučivati o jednom od najvažnijih pitanja u oblasti finansija, EU nema zajedničku poresku politiku i u nadležnosti njenih institucija nije određivanje visine bilo koje vrste poreskih stopa, niti zabrana njihovog snižavanja na bilo koji nivo.\nJedino što EU zabranjuje jeste nuđenje posebnih olakšica u cilju povećanja konkurentnosti i privlačenja svjetskih kompanija da posluju upravo na njihovoj teritoriji. U slučaju Irske i Applea predmet spora su i nedosljednosti prilikom određivanja transfernih cijena, odnosno komercijalnih transakcija između različitih kompanija u okviru iste grupe.\nEvropska komisija je procijenila da primjena poreske politike u Irskoj na kompaniju Apple uključuje i omogućavanje državne pomoći, sumnjajući u njenu usklađenost sa unutrašnjim tržištem, što je i dovelo do pokretanja istrage.\nIrskoj je dat rok od mjesec dana da Komisiji dostavi informacije neophodne za procjenu ukupnog iznosa olakšica datih Appleu, a pretpostavlja se da bi, u slučaju da se dokaže krivica, ovaj tehnološki gigant mogao platiti kaznu veću od milijardu dolara.\nIstraga po ovom osnovu otvorena je i u slučaju poslovanja Starbucksa u Holandiji i Fiata u Luksemburgu, no slučaj Applea i Irske imao je najveći odjek u javnosti, kako zbog vremena odvijanja ovih aktivnosti, tako i zbog iznosa koji se navodno duguje po osnovu poreza.\nZnačaj koji kompanija sa logom jabuke ima za Irsku, posebno za grad Kork čijih se 4.000 stanovnika tu zaposlilo, a djelovima grada podarena infrastruktura budućnosti gotovo da je nemjerljiv.\nKork je primjer onoga zbog čega se male zemlje odlučuju da budu poreski raj za multinacionalne korporacije kojima mogu biti zanimljive sve dok samostalno odlučuju o prednostima koje će isticati kako bi se one odlučile za poslovanje upravo unutar njihovih granica.\nBez obzira na rasplet situacije između EK sa jedne i Applea i Irske sa druge strane, ova, ali i druge tehnološke kompanije će se, zbog specifičnosti poslovanja i potrebe da im na raspolaganju za istraživanje i razvoj ostaje što više novca uvijek odlučivati za one zemlje u kojima je poreska stopa višestruko niža od američke.\nNedavno su se i neke od balkanskih zemalja počele pominjati u ovoj ulozi, a s obzirom na vrlo kratko vrijeme u kojem bi se neka od IT kompanija mogla predomisliti na vladama zemalja regiona je da im ponude one uslove koje im se ne bi isplatilo odbiti.\nPosted in MNETagged Apple Irska Starbucks\n← Cijena katalonske nezavisnosti\nKao kakao →


Posao | Strana 10 | Stil magazin\nIstraživanje je pokazalo da ćete više potrošiti kalorija čisteći kuću nego vežbajući u teretani\nCentar zapošljava i druge vrste stručnjaka, kao što su specijalisti za hranjenje beba pandi\nSve za ženu i sina: Ognjen Amidžić se seli u Ameriku?\nDanijela će za manje od dva meseca ponovo otputovati za Njujork, gde je očekuju poslovni angažmani, a zajedno sa njom će otputovati i njihov sin Matija\n2 ubedljivo najvažnije osobine: Po ovome ljudi procenjuju kakav ste čovek!\nPsiholozi ova pitanja pripisuju kategoriji topline i kompetentnosti, a savršeno bi bilo kada biste odavali utisak da ispunjavate oba uslova\nZnate ona tip "savršenih" ljudi koji odlično kuvaju, imaju sjajan posao, skladnu porodicu, koji su uvek doterani i srećni? E, pa oni možda i nisu tako idealni\nSvaka čast za zalaganje\nNovi posao Kejt Midlton: Evo šta će sve da uradi za samo jedan dan!\nOvo nije prvi put da se Kejt bavi ovom tematikom kroz humanitarni rad, već se i prošle godine zalagala za pružanje pomoći mladima sa ovim probelmom\nBurna godina je pred nama\nOslobodite se stresa na poslu: 3 lagane vežbe koje treba da uradite odmah!\nOve lagane vežbe će vam pomoći da se opustite, povratite snagu i energiju\nUzeli pravdu u svoje ruke\nKad Bosancu ne isplatite zarađeni novac: Evo šta se dešava! (VIDEO)\nVlasnik kuće je prevario majstore ne isplativši im dogovorenu sumu novca za rad na fasadi. To, međutim, nije omelo ove radnike, već su uzeli stvar u svoje ruke\nNa skupu je ukazano da je 75 odsto mladih neangažovano i da je za karijerno vođenje i savetovanje bitna saradnja Ministarstava prosvete, rada i omladine\nJednako kao što druge ocenjuju prema izgledu, ljudi često izvlače i zaključke o nekome prema načinu na koji govore, tvrde psiholozi\nNajsrećniji posao na svetu: Dadilja za pande! (VIDEO)\nNaravno da u opisu radnog mesta dadilje za pande nije samo igranje sa ovim ugroženom crno-belim medama, ali to zaposlenima sigurno ne pada teško\nSlučajno je zaspao na poslu: Kad se probudio, doživeo je šok koji će zauvek pamtiti! (VIDEO)\nKako bi se našalili s njim, kolege su odlučile da mu naprave zvrčku koju će sigurno dugo pamtiti\nUspeli ste u životu, iako se možda ne osećate tako: 20 sigurnih pokazatelja!\nSamo zato što nemate milione, ne živite u vili i ne vozite besni auto, ne znači da niste uspešni\nSaznajte koja su\nZa njih se žene jednostavno lepe: 10 zanimanja koja su afrodizijak za lepši pol!\nOni poseduju osobine koje izluđuju dame, seksualno\nUkoliko govorite ove fraze u kolektivu negujete loš imidž a to nije dobro za vašu karijeru\nKvalitet obrazovanja nižih društvenih slojeva treba da bude što slabiji ili ispod proseka, onda je manipulacija na vrhuncu\nLepotan se odrekao seksa: Potpuno neverovatno šta mu je preče od žena! (FOTO)\nTokom njegovih 20-ih godina, Giorgos je primetio prve naznake da mu kosa opada. Zbog toga je ovaj Holanđanin svesno žrtvovao telesne užitke zarad uspešne manenske karijere\nJedan od vodećih britanskih stručnjaka za spavanje ističe da rani početak radnog dana nije dobar ni za kompanije jer su radnici manje produktivni, imaju problem sa koncentracijom i pamćenjem\nVežbajte i na poslu: Zategnite guzu dok sedite!\nVežbanje nije više izgovor, dovoljno je da radite ovu vežbu dok sedite i imaćete čvrstu guzu\nPresuda Evropskog suda pravde: U radne sate računaće se i put do posla!\nVreme provedeno u putu pri dolasku na posao i odlasku sa posla treba da se posmatra kao radno vreme, proističe iz presude Evropskog suda pravde


„Poslednji trenutak za smenu Кriznog štaba“ - Naša Borba\n„Poslednji trenutak za smenu Кriznog štaba“\nPredsednik Pokreta za preokret Janko Veselinović izjavio je da „još nije kasno da se smeni postojeći Krizni štab za borbu protiv epidemije koronavirusa i da se imenuje novi, sa stručnjacima od poverenja, kako zdravstveni sistema i privreda ne bi doživeli potpuni kolaps“.\nOn je ocenio da je postojeći Кrizni štab „stranački formatirano telo“ i zbog toga ne uliva nikakvo poverenje gradjana. Janko Veselinović FOTO: Media centar\nNaveo je da nikakve reklamne kampanje ne mogu vratiti poverenje u Krizni štab dok u njemu sede kompromitovani ljudi poput Darije Kisić Tepavčević, Gorana Vesića, Predraga Kona ili Zorana Gojkovića.\n„Ti ljudi su obmanjivali građane Srbije o broju umrlih, zbog izbora i drugih stranačkih razloga, nije realno da im gradjani veruju“, rekao je Veselinović.\nDodao je da je apsurd da je Srbija jedina zemlja u kojoj vakcine „skupljaju prašinu“ u magacinima dok se broj obolelih i umrlih povećava.\n„Razlog je u činjenici da su gradjani nepoverljivi prema ljudima koji su ih do sada obmanuli i to više puta“, istakao je Veselinović i pitao kako da se veruje ljudima koji su deo tima koji je govorio da je korona smešan virus, da se leči rakijom i da idu u šoping u Milano“.\nOn je ocenio da je postojeći Krizni štab podeljen „iz taktičkih razloga“ u dva dela, jedan koji bi trebalo da slanjem poruka o zatvaranju umiri premorene medicinske radnike, a drugi, koji „brine o privredi“ i treba da zadovolji glasačko telo SNS-a“.\nPrethodni tekstGradonačelniku Klokota određen jednomesečni pritvor\nSledeći tekstŠTA ČEKAŠ SRBIJO: Svet se probudio, protesti protiv diktature, sukobi sa policijom


Srbija i Kina: Poslovi vredni šest milijardi dolara - Sputnjik Srbija\n16:38 24 Jun 2021\n20:01 15.08.2017 Preuzmite kraći link\nMinistarka građevinarstva, saobraćaja i infrastrukture Zorana Mihajlović izjavila je danas da je Srbija najveći partner Kine na Balkanu i u ovom delu Evrope, te da ove dve zemlje imaju odlične ekonomske i političke odnose.\nU razgovoru sa grupom novinara iz najuticajnijih kineskih medija, koje je predvodila izvršna sekretarka Svekineske novinarske asocijacije Dongmei Vang, Mihajlovićeva je rekla da je trenutna vrednost svih ugovora u infrastrukturi koje Srbija ima sa Kinom 2,5 milijardi dolara, ali da će ona uskoro biti mnogo veća, čak šest milijardi dolara, kada se potpišu svi ugovori o kojima se vode pregovori.\n„Srbija je mala zemlja, ali je najveći partner Kine na Balkanu i u ovom delu Evrope. Naše dve zemlje imaju odlične ekonomske i političke odnose. Srbija se nalazi na trasi najvećeg globalnog projekta „Jedan pojas, jedan put“ koji sprovodi Kina i učiniće sve što je u njenoj moći da doprinese ovom projektu i iskoristi sve njegove potencijale“, izjavila je Mihajlovićeva.\nOna je istakla da o značaju ugovora za našu zemlju koje Srbija i Kina imaju u oblasti infrastrukture govori podatak da je od ukupnih ulaganja u infrastrukturu od oko 14 milijardi evra, gotovo polovina iz Kine.\nNaglasila je da je Srbija zahvalna i da izuzetno poštuje politiku Kine, koja nije priznala samoproglašenu nezavisnost Kosova, kao i da Srbija podržava politiku Kine.\nKineske novinare je najviše zanimao projekat modernizacije brze pruge od Beograda do Budimpešte, koja treba da poveže zapadnu Evropu i grčku luku Pirej, a koju su kupile kineske kompanije.\n„Srbija i Kina su potpisale sve potrebne ugovore za početak radova na modernizaciji prve deonice ove pruge, od Beograda do Stare Pazove. Očekujem da radovi počnu u novembru, kada će u Budimpešti biti održan novi samit Kine i 16 zemalja centralne i istočne Evrope“, rekla je ministarka građevine.\nKako je objasnila, na osnovu razgovora kineskog i srpskog predsednika, očekuje se da će cela deonica biti završena za dve i po godine.\n„Jedan od sledećih zadataka treba da bude obnova i modernizacija pruge od Beograda ka jugu Srbije, prema Makedoniji i Grčkoj, kako bismo dobili najbržu moguću vezu luke Pirej, Beograda i zapadne Evrope“, navela je Mihajlovićeva.\nDodala je da je od izuzetne važnosti i pomoć Kine kroz razmenu znanja i iskustava, navodeći da je 15 kineskih inženjera nekoliko meseci provelo u Beogradu, gde su zajedno radili s našim inženjerima na projektovanju pruge od Beograda do Budimpešte, kojom će vozovi ići brzinom do 200 kilometara na sat.\nNa pitanje kineskih novinara da li će pritisci koje Srbija trpi iz EU uticati na ekonomske odnose koje imamo sa Kinom, ona je rekla:\n„Ne bih to nazvala pritiscima, već dodatnim informisanjem koje Evropska unija traži od nas. Srbija ide ka punopravnom članstvu u EU i ono što je značajno jeste da su svi infrastrukturni projekti Srbije i Kine usklađeni sa evropskim standardima. Srbija ima odlično iskustvo u saradnji sa Kinom, mi smo mala zemlja kojoj su investicije potrebne i koja nema vremena za gubljenje i naš put u EU neće ugroziti saradnju koju imamo sa Kinom“, rekla je Mihajlovićeva.\nOna je istakla važnost dogovora po kom na projektima Srbije sa Kinom 49 odsto robe i usluga može da bude nekinesko, odnosno da naše firme i naši radnici rade zajedno sa kineskim.\n„Osim saradnje u infrastrukturi, Srbija i Kina imaju jako dobru saradnju u energetici, a izuzetno sam ponosna na to što naše dve zemlje imaju odlične odnose u oblasti obrazovanja i kulture. Sigurna sam da će kultura i razmena znanja učiniti da odnosi Srbije i Kine, koje geografski jesu daleko, budu što bliskiji i bliži“, rekla je potpredsednica Vlade.\nMihajlovićeva je gošći Dongmei Vang poklonila pirotski ćilim koji su izradile žene iz Etnomreže.\n16:33 Ništa to nije slučajno! Vulin o poslednjim potezima Podgorice, Zagreba i Sarajeva protiv Srbije


Iznajmljivanje garaznih mesta - Iznajmljivanje garaža na dan\n28th June 2017 by Apartmani Beograd\nBezbedno putovanje podrazumeva sigurnost samih putnika na prvom mestu, ali i sigurnost njihovih transportnih sredstava, ukoliko do krajnje destinacije dolaze sopstvenim vozilima. Veoma bitan aspekt turizma koji se neretko zanemaruje, a koji znatno utiče na kvalitet usluge. Koliko ste puta odustali od putovanja sopstvenim prevozom i odlučili se za korišćenje međugradskih autobuskih linija ili železničkog saobraćaja? Koliko turista do željene lokacije dolazi avionskim prevozom, a zatim se odlučuje na “rent a car” usluge? Kako su u velikim gradovima poput Beograda neverovatne saobraćajne gužve veoma primetan problem usled ekspanzije samog grada i konstantnog povećanja broja njegovih stanovnika, tako su se Apartmani – Beograd blagovremeno i odgovorno osvrnuli i na tu činjenicu. Apsolutno smo obazrivi i prijateljski nastrojeni prema svojim korisnicima u svakom pogledu, pa tako i po pitanju specijalnih parking mesta za njih.\nPotpuno miran odmor uključuje dostupnost adekvatnih parkirališta za svakog gosta koja postaju alarmantan problem u Beogradu usled sve većeg broja vozila na ulicama grada u odnosu na kapacitet adaptiranih prostora namenjenih baš u tu svrhu, naročito vikendom ili prazničnim danima. Mnogi putnici obično zanemaruju ovu izuzetno bitnu dodatnu opciju prilikom zakupa apartmana, a da kasnije shvate i glasno priznaju da su pogrešili zbog svoje tvrdoglavosti. S druge strane, veliki broj njih je često vrlo sumnjičav prema javnim parkinzima u samom gradu i njihovoj bezbednosti, kao i prema mnogim drugim alternativnim tipovima parking prostora. Svakako da nijedan posetilac ne želi zateći svoje vozilo oštećeno u bilo kojoj meri, a da ne spominjemo mogućnost da uopšte i ne zatekne svoj automobil što naravno nije odlika Beograda, ali svakako se mora napomenuti. Vrlo je bitno napomenuti još I da većina lokacija u Beogradu sadrži parkirališta sa mogućnošću jednočasovne, dvočasovne ili maksimalne tročasovne upotrebe, zavisno od predela grada o kojem se govori. Apsolutno je jasno da se radi o vremenski ograničenom parkiranju, a svakako da našim posetiocima nije cilj da svoje vreme troše u traganju za novim adekvatnim mestom za parking nakon isteka starog i mukotrpnom preparkiravanju što se neretko događa, a što vrlo često predstavlja noćnu moru i za same Beograđane. Naime, sam strogi centar grada je izuzetno komplikovan po pitanju parkirališta jer mala neopreznost može dovesti do nervnog sloma, a apsolutno niko ne posećuje grad sa ciljem da nešto tako doživi. Kako radnici parking servisa nemaju preterano razumevanja i strpljenja za korisnike njihovih usluga koji prekorače vremenske uslove korišćenja, tako se mnogi iznenade pri susretu sa neočekivanim kaznama za parkiranje na svojim brisačima vozila. To nikome ne ide u prilog, naročito ne turistima tokom odmora ili poslovne posete Beogradu.\nMnogo stresnija situacija od plastificirane koverte sa iznosom novčane kazne i uputstvima za izvršenje uplate jeste ona koja se gotovo uvek događa prilikom nepropisnog parkiranja. Tada na scenu stupa adaptirano kamionsko vozilo parking službe poznatije kao famozni “pauk”, koje u rekordnom roku premešta vaše vozilo na neku od brojnih lokacija u gradu. U tom slučaju ste osuđeni na snalaženje, prilično duge i neprijatne razgovore sa operaterima u cilju pronalaska tačne lokacije, a potom se od vas zahteva ekstremno visoka cena naknade kako biste konačno preuzeli svoj automobil i samo vam zadaje bespotrebne troškove i glavobolje. I onda počinje ponovna potraga za parkingom. Stoga kako ne biste previše razmišljali o mogućim neželjenim i neprijatnim posledicama usled sopstvenog nemara ili neinformisanosti, Apartmani – Beograd sa ponosom predstavljaju svoju dodatnu uslugu obezbeđivanja sigurnih garažnih parking mesta za sve korisnike apartmanskih smeštaja.\nŠtaviše, pomenuta posebna parking mesta za naše goste su na raspolaganju na više lokacija u gradu što uključuje i širi centar grada Beograda, kao i prostor Novog Beograda. Ova usluga nesumnjivo ide u prilog svima koji svoj dolazak u Beograd planiraju sopstvenim vozilom, ma kog tipa. Tu smo da odgovorimo na sve vase zahteve, a poseban akcenat stavljamo na vozače sa određenim invaliditetom koji takođe mogu računati na našu asistenciju prilikom jednodnevnog ili višednevnog zakupa sopstvenog parking mesta.\nKako biste rasterećeno šetali ulicama grada, kontaktirajte nas na vreme i dogovorite uslugu iznajmljivanja garažnih mesta!


Vehabije traže kuće u Krčmaricama\nNikola Morača, Foto: A. Čavić 16.10.2012 09:30\nBANJALUKA - Mještani Krčmarica, banjalučkog vikend naselja, ostali su zaprepašteni nakon saznanja da se grupa vehabija nedavno raspitivala o cijenama nekretnina u ovom mjestu nadomak Banjaluke.\n"Došli su u kombiju u kome su bila dvojica vehabija, dvije žene i nekoliko djece. Raspitivali su se za cijene napuštenih vikendica na Krčmaricama, ali i uopšte koliko se kreću cijene kuća", ispričala je "Nezavisnim" zabrinuta mještanka koja je zamolila da joj ne navodimo ime.\nDodala je kako vehabije prilikom upita o cijenama nekretnina nisu izlazile iz kombija, ali je, kako kaže, odmah znala o kome se radi zbog prepoznatljive brade.\n"Ne znam šta im je bio cilj, ali da su unijeli određeni nemir među mještane, to je sigurno. Ovo je prvi put da su došli u ovo mjesto, sa kojeg se Banjaluka vidi kao na dlanu", ispričala je mještanka Krčmarica.\nMještani Krčmarica koje smo juče zatekli u ovom mjestu zabrinula je informacija o pojavi vehabija.\nNe znam šta im je cilj, ni koliko ih je, ali su unijeli nemir među mještane, to je sigurno, kazala mještanka\n"Ništa ne treba da nas čudi. Na Krčmaricama postoji veliki broj napuštenih vikendica čiji su vlasnici trenutno u Švedskoj i drugim skandinavskim zemljama i ne dolaze više ovdje. Vehabije se polako približavaju Banjaluci, samo se nadam da to naša policija zna i da prati njihovo kretanja", dodao je mještanin koji je takođe zamolio da mu ne navodimo ime.\nPredrag Ćeranić, stručnjak za bezbjednost, juče je izjavio da ovakve informacije u kojima se vehabije interesuju za kupovinu nekretnina nisu novost.\n"Nedavno se pojavila informacija da se vehabije interesuju i za nekretnine na području laktaške opštine, tako da ova informacija vezana za Krčmarice i ne čudi", dodao je Ćeranić.\n"Nezavisnim" je potvrđeno da je o ovoj za sada operativnoj informaciji upoznata i Državna agencija za istrage i zaštitu (SIPA) BiH.\n"Čuli smo da se grupa vehabija, čiji identitet za sada nije poznat, pojavila u vikend naselju Krčmarice, kod Banjaluke, te da se interesovala za cijene nekretnina. Radi se o operativnoj informaciji koju treba ispitati", dodao je izvor "Nezavisnih" iz SIPA.\nHelez vrijeđao Srbe, nije podržana smjena Grubeše\nUsvojenim odlukama BiH (ne)će u NATO


Podgorica: Ruski turisti nemaju neprijatnosti u Crnoj Gori - Sputnjik Srbija\nPodgorica: Ruski turisti nemaju neprijatnosti u Crnoj Gori\n09:10 21.04.2017 (osveženo 09:28 21.04.2017) Preuzmite kraći link\nCrnogorsko ministarstvo spoljnih poslova odbacilo je u sredu kao neutemeljene optužbe o „antiruskoj histeriji“ u Crnoj Gori, koje je na konferenciji za medije iznela portparolka ruskog Ministarstva spoljnih poslova Marija Zaharova.\n„Nije zabeležen nijedan slučaj da je bilo koji ruski biznismen ili turista doživeo neprijatnost u Crnoj Gori, niti u našoj zemlji postoji bilo kakav vid neprijateljskog raspoloženja prema ruskom narodu. U to mogu da se uvere hiljade ruskih građana koji i na današnji dan borave u našoj zemlji“, navodi se u reagovanju MSP-a Crne Gore.\nU reagovanju se ocenjuje da je reč o „nastavku specijalnog medijskog rata koji se iz Moskve“, sa „svima dobro poznatim motivom opstrukcije priključenja Crne Gore NATO savezu“.\nZaharova je juče rekla da Rusija ne isključuje moguće provokacije ruskih građana u Crnoj Gori, njihovo hapšenje pod sumnjivim okolnostima ili izručenje trećim zemljama.\n„Situacija u Crnoj Gori je, očigledno, nepovoljna za Ruse“, rekla je Zaharova.\nPrema njenim rečima, s obzirom na pogoršanje bilateralnih odnosa, koje je isprovocirala Podgorica, očekivanog članstva Crne Gore u NATO-u u bliskoj budućnosti i odluke crnogorskih vlasti da se u potpunosti pridruže sankcijama EU protiv Rusije, Rusija primećuje u Crnoj Gori talas „antiruske histerije“.


Poštari bi da smene ministra Radulovića - Televizija Leskovac\nLeskovac – Tridesetak radnika leskovačke Pošte stupilo je danas u jednočasovni štrajk upozorenja jer su nezadovoljni tekstom predloga nacrta Zakona o izmenama i dopunama Zakona o radu i ponuđenim rešenjima, kao i činjenicom da se Zakon menja bez obrazloženja.\nNezadovoljni načinom na koji je tekst sačinjen, bez učešća reprezentativnih sindikata, zbog nepostojanja socijalnog dijaloga, zakonskih procedura u izradi Zakona i odnosima pojedinih ministara prema sindikatima, ovi radnici su danas stupili u protest.\nŠtrajkom upozorenja, članovi Saveza samostalnih sindikata Srbije i sindikata Nezavisnot, Vladi Republike Srbije poslali su jasnu poruku: Povucite sramni zakon iz javnosti, procedure i rasprave.\nSindikalisti će sutra u Beogradu, kako je najavljeno tražiti smenu ministra privrede Aleksandra Radulovića i poručuju da je ovo samo početak njihove borbe protiv ugnjetavanja običnih radnika.\nTags: Leskovac, Pošta\nSpoljašnje vrednovanje kvaliteta rada 12 škola


Maturanti “preslišavali” ambasadora Devenporta o EU uoči odlaska u Brisel\nVi ste ovde:Početna»Projektne aktivnosti»Maturanti “preslišavali” ambasadora Devenporta o EU uoči odlaska u Brisel\nBy Jovan objavljeno\t 15/09/2014 Projektne aktivnosti\nŠef Delegacije EU u Srbiji Majkl Devenport sastao se sa 24 maturanta iz beogradskih srednjih škola uoči njihovog odlaska na studijsko putovanje u Brisel koje finansira Delegacija EU. Mladi stipendisti su iskoristili priliku da “preslišaju” Devenporta o brojnim pitanjima vezanim za EU: od škotskog referenduma, preko politike prema Ukrajini, do pristupanja Srbije EU i zahtevima za reformom pravosuđa, poljoprivrede i ekonomije.\nPo dva najbolja maturanta iz 12 škola na teritoriji beogradske opštine Stari Grad je nagrađeno studijskim putovanjem u Brisel koje će trajati od 16. do 21. septembra, tokom kojeg će posetiti institucije Evropske unije, predstavništvo Srbije u EU, ali i muzeje i druge znamenitosti.\n“Pripremili smo vam bogat program, koji će vam, nadam se, biti zanimljiv”, poručio je Devenport učenicima, izražavajući zadovoljstvo činjenicom da je putovanje finansirala Delegacija EU.\n“Imate izvanredne veštine i talente kao i potencijal da u velikoj meri pomognete razvoj Srbije i zadovoljstvo mi je što sam deo tog razvoja”, rekao je ambasador EU pre nego što je dao reč učenicima da pitaju šta ih zanima.\n“Koliko je Srbija daleko od EU? Ima li šanse da Srbija pristupi EU sa Kosovom kao sastavnim delom? Da li će Škotska ostati u EU ukoliko na referendumu izglasa otcepljenje od Velike Britanije? Kakav je stav EU u pogledu odnosa Srbije i Rusije a u kontekstu ukrajinske krize?”, bila su neka od pitanja učenika.\nMaturante su zanimala i brojna ekonomska pitanja: “da li će Srbija moći da zameni dinar evrom pre nego pristupi monetarnoj uniji” ili ”zašto nema više ulagača iz EU u Srbiji”. Devenport je podrobno odgovorio na sva pitanja, a odgovori su očito zadovoljili njegove mlade goste.\nNeki od njih su želeli da znaju i “da li je tačno da Srbija mora da dozvoli uvoz genetski modifikovane hrane kako bi postala članica EU” ili “šta ako se pokaže da Srbija nema kapaciteta da zadovolji standarde EU”.\n“Srbija ima sav neophodan potencijal i to ne treba da vas brine”, odgovorio je Devenport. “Naravno da vi predstavljate taj potencijal, pod uslovom da se vratite iz Brisela i svoje veštine i energiju iskoristite ovde”, dodao je, poželevši učenicima “srećan put u Brisel”.